Nr. 120 Jaanuar-veebruar-märts 2016 


KODUTEEL 


Kusagilt 
kümab valgust 
John Wesley 
oikumeeniline 
meelsus 


Merlin Metsla 
“minu 
| ja E 


0, võlud 
juubeliaasta 


Kõoeudusellastetss 
teöijalsimiks just 
Mina 


Ülestõusmis: 
pühade käärt 


Indeks 78228 ISSN 1406-2291 
Nr. 1 (120) 2016 
Hind 5 eurot 


Selles numbris 


* JUTLUS 
Meeli Tankler 
Kusalgilt kumab valgust ................... 2) 


* LUULETUS 

Maire Simm 

SA MEIEIETAVMUJAE 6 
* METODISMIST 


Anne Saluraid 
John Wesley oikumeeniline meelsus 


akatoolnelvaimi e 11 
* KIRIKUELU 

Denis Semjonov 

Aseri koguduse juubeliaasta........... 14 
Merlin Metsla 

MINUS JODAL USU 15 


* SINA PEAD OMA HINGE EEST 
HOOLT KANDMA 

Anneli Klausson 

TeeKONMALS. aas eae 18 


* LASTETÖÖST MEIL JA MUJAL. 19 


* NÄIDEND 
Külli Kuusemaa 
Ülestõusmispühade kaart ............... 22 


* LAPSED KÜSIVAD 
Kiriku kombed ja tavad................... 2) 


«METSTERDA'JANUPUTA"........... 24 


Esikaanel: EMK lastetöötoimkond koolitab 
noorti vanuses 11+. Foto: Egle Hollman 
Väljaandja: EMK 

Narva mnt 51, 10152 Tallinn 

Tel: 668 8479 

e-post: koduteel(Ometodistikirik.ee 

www.metodistikirik.ee/koduteel 


Vastutav toimetaja: Taimi Pärna 

Toimetuse kolleegium: Taavi Hollman, Andres Kapp, 
Anneli Klausson, Rein Laaneser, Tarmo Lilleoja, 
Toomas Pajusoo, Anne Saluraid, Inna Välja 
Kujundaja-küljendaja: Taimi Pärna 

Kirjasaatjad: Imbi Herm (Rakvere), Arvi Lindmäe (Saa- 
remaa), Irja Saksing (Kärsa ja Ahja) 


(2) KODUTEEL 1/2016 


EESSÕNA 


Hea ajakirja lugeja, 


tänu Jumalale, kolleegiumi tublile tööle ja Sinu panuse- 
le on ajakiri , Koduteel” jätkuvalt ilmunud. Möödunud 
aasta lõpul kuulutas Kirikuvalitsus välja konkursi uue 
peatoimetaja leidmiseks. Sooviavaldusi aga ei laeku- 
nud. Tänaseks on Taimi Pärna, kes on juba pikka aega 
tegelenud ajakirja küljendamisega trükiks ettevalmista- 
misel, andud nõusoleku olla vastutavaks toimetajaks 
ühe aasta. Õnnitleme Taimit selles uues vastutuses! Palun Sind võtta Taimi 
ning ka ajakirja osaliselt uuenenud toimetuse kolleegium oma jätkuvates- 
se eestpalvetesse! 


Praeguse aja märksõnad on olnud ja on jätkuvalt paastuaeg, Jeesuse kan- 
natusnädal, ülestõusmine ja ülestõusmisaeg! Piiblis antud tõotuse järgi 
saavad need, kes käivad Kristuses, jätkuvalt osa nii Tema kannatamisest 
kui ka Temale antavast kirkusest (Rooma 
8:17). Me ei pea ise endale otsima ei üht 
ega teist. Olles andnud end Issandale ja 
pidades Tema käske oma elus, kogeme 
varem või hiljem nii kannatuse orgu kui 
ka kirgastumise mäge. Olgu süvenev koos- 
käimine Issandaga ja jätkuv soov jagada 
Jumala armastust ligimestega saatmas 
meid igal järgmisel sammul! 


Rahusoovidega, 


TAAVI HOLLMAN 
EMK superintendent 


Eesti Metodisti Kiriku ajakiri KODUTEEL 


Facebookis aadressil 
http://www.facebook.com/emk.koduteel 

Veebikodus aadressil 
http://www.metodistikirik.ee/koduteel 

Issuu keskkonnas neljavärvilise pdf-ina aadressil 
http://issuu.com/koduteel 

MEELI TANKLER 
Markuse 15:33-39 


Täna tähistame maailma ajaloo kõige pime- 
damat päeva. Vanarahvas ütleb: isegi rohi 
ei kasva Suurel Reedel. Kogu loodu hoiaks 
nagu hinge kinni. Kogu loodu on tardunud 
vapustuses selle ees, mis sünnib: ilmsüütu 
inimene sureb kurjategijana ristil. Ja kui- 
gi ta on Jumala enese Poeg, ta tõepoolest 
surebki tõelist inimlikku surma! 


imedus katab kogu maa 

keset selget päeva. Kee- 

gi ei mõista, kust, miks 

ja kuidas see pimedus 

tuleb, ja see on hirmu- 
tav. Hilisematel aegadel on püütud 
seda seletada päikesevarjutusega 
— aga selle toimumine täiskuu ajal, 
nii nagu paasapühi peeti, on või- 
matu. Pimedust on püütud seletada 
ka ebatavalise kõrbetormiga, kus 
tuiskliiv varjutab kõik. Aga ka see 
ei tundu usutav. Kõige usutavamaks 
jääb variant, et Jumal ise saatis 
selle pimeduse maa peale, tuleta- 
maks inimkonnale meelde, et nad 
on otsustavalt ära põlanud neile saa- 
detud valguse. 

Jumala märgid inimestele pole 
sugugi alati julgustavad märgid. 
Prohvet Aamos hoiatas kord: , Häda 
neile, kes igatsevad Issanda päeva! 
Milleks teile Issanda päev? See on 
pimedus, aga mitte valgus!” (Am 
5:18) Ja pisut edasi, jumalikust koh- 
tust kõneldes, kuulutaks ta nagu 
ette Suure Reede sündmusi: ,Ja sel- 

26. jaanuaril 2016 tähistas psühholoog ja prak- 
tilise teoloogia doktor (Doctor of Ministry) ning 
EMK Teoloogilise Seminari rektor MEELI TANKLER 
oma 60. sünnipäeva. Soovime juubilarile ajakirja 


Koduteel vahendusel rohkeid kordaminekuid ja 


samal päeval sünnib, ütleb 
Issand Jumal, et ma lasen 
päikese loojuda keskpäe- 
val ja teen maa pimedaks 
päise päeva ajal.” (Am 
5:20) 

Isegi esimese inimpaa- 
ri pattulangemisega Eedeni aias ei 
kaasnenud meile teadaolevalt sel- 
list märki Jumalalt, nagu see sün- 
dis Jeesuse surma päeval. Võibolla 
Jumal siis ikka veel lootis, et inime- 
sest võib veel midagi head saada. 
Psalmist on öelnud: ,Issand vaatab 
taevast inimlaste peale, et näha, 
kas on mõistlikku, kedagi, kes otsib 
Jumalat. Kõik nad on taganenud, 
üheskoos on nad läinud raisku; ei 
ole kedagi, kes head teeb, mitte üht- 
ainustki!” (Ps 14:2-3) 

Aga mida Jumal näeb, kui ta Suu- 
rel Reedel taevast alla inimlaste 
peale vaatab? Tema ainusündinud 
Poeg Jeesus on ristil suremas kogu 
inimkonna patukoorma all. Aga 
inimkond ei hooli. Jumala Poega on 
pekstud, mõnitatud, naeruväärista- 


Jumala õnnistusi uueks eluaastaks! Parimaks sün- 
nipäevakingiks nii temale kui tervele eesti kristlas- 
konnale on tema värskelt trükist ilmunud jutluste 
raamat ,,Kui Sõna avaneb“. Käesolevaga avaldame 
autori nõusolekul ühe tema jutluse, mis peeti Pärnu 
AGAPE kirikus Suurel Reedel 2005. 


tud. See kõik jätkub isegi siin veel, 
kus ta on suremas. Tema järelkäijad 
on laiali jooksnud. Vaid mõned nai- 
sed, kes on Jeesusega koos ränna- 
nud, on jäänud toimuvat ,,eemalt 
vaatama”, nagu Markuse evangee- 
lium delikaatselt ütleb. 

Miks me siis ikkagi tähistame 
seda pimedat päeva? Kas leinapäe- 
vana? Mitte tingimata. Piibel annab 
meile kinnituse, et me võime just 
seda päeva tähistada suurima või- 
dupäevana inimkonna ajaloos. Me 
ei pea ootama oma rõõmustamise 
ja tänuga tingimata ülestõusmise 
hommikuni. Sest kusagilt kumab 
juba valgust ka Suurel Reedel. Ja 
me võime seda päeva võidupäevana 
tähistada eeskätt selle tõttu, et meie 
õnneks Jumal ei sõltu oma plaanide 
teostamisel inimlikust toetusest või 

JUTLUS 


Foto erakogust 


selle puudumisest. Jumalale ei loe 
ka inimlikud umbusaldusavaldused 
midagi, Tema ei astu nende peale 
tagasi. Jumala valitsus jääb püsima 
ja tema lunastusplaan viiakse täide 
hoolimata inimeste hirmust, reetlik- 
kusest ja usupuudusest. 

Ja Jeesus kannab kogu inimkonna 
patud ikkagi ristile, hoolimata sel- 
lest, et see inimkond temast eemale 
astub, temas kahtleb, tema missioo- 
ni ei mõista. Sest Jumal armastab 
inimkonda, iga üksikut inimest siin 
maa peal nii väga, et ta on valmis 
andma meile , teise võimaluse”. Või- 
maluse veel tagantjärele vastu võtta 
see, mis pakkumise hetkel on tagasi 
lükatud. 

Kuidas on aga lood Jumala Poja 
endaga? Kas see koorem - kanda 
meie kõigi patte ja lisaks veel kõige 
lähedasemate inimeste reetlikkust, 
usaldamatust ja mahajätmist — pole 
siiski liig raske tema õlgadele? 

Viimase aja üks võimsamaid filme 
Jeesusest keskendub tema füüsili- 
sele kannatusele. Aga tema vaim- 
ne, sisemine kannatus, ei pruuki- 
nud olla väiksem, pigem vastupi- 
di. Keegi on öelnud, et Jeesus oli 
kogenud oma inimesena maa peal 
elamise ajal paljusid inimlikke vae- 
vu ja hädasid, kuid üks asi, mida 
ta polnud veel kunagi kogenud, oli 
patu tagajärg. Sest tema elas siin 
maailmas ilma patuta. Ja nüüd, ris- 
til meie kõigi patte kandes, kogeb 
ta ilmselt ka seda, kõige raskemat 
kogemust. Patt on ju see, mis meid 
Jumalast lahutab. Ja Jeesus hüüab 
ristil: , Mu Jumal, mu Jumal, miks 
sa mu maha jätsid?” 

Tahaksin siinkohal väita, et ristil 
surev Jeesus ei tunne end hoolima- 
ta kirjeldamatust füüsilisest ja vaim- 
sest piinast siiski mitte üksildase ja 
kõigist mahajäetud kaotajana, vaid 
võitjana. Ja just need sõnad, mis esi- 
mesel pilgul tunduvad nii sügavast 
meeleheitest kantuina, on paradok- 
saalsel viisil hoopis tema võiduveen- 
dumuse väljendajaiks. 

Kui te hoolega kuulasite loetud 
Piibli teksti, siis ehk panite tähele, 
et need sõnad olid millegipärast 
kõigepealt võõras keeles ja alles 
siis tuli tõlge. Ja pärast tõlget oli 
veel kommentaar selle kohta, kui- 


das ,,mõned juuresolijaist” seda hüü- 
du valesti tõlgendasid, arvates, et 
Jeesus kutsub Eelijat appi, ning 
see andis omakorda veel ühe või- 
maluse Jeesuse pilkamiseks: , Noh, 
vaatame siis, kas Eelija tuleb talle 
appi!” Vahemärkusena olgu öeldud, 
et juutlikus traditsioonis oli tõepoo- 
lest selline rahvalik uskumus, et 
Eelija tuleb ühele õigele ja jumala- 
kartlikule hädasolijale appi. 

Aga Piibli uurijad on olnud pikka 
aega hämmingus selle üle, kuidas 
selline valetõlgendus üleüldse või- 
malikuks osutus. Sest kui Jeesus 
oleks hüüdnud need sõnad aramea 
keeles, mis oli tema emakeel, ei 
oleks saanud sealt kuidagi välja 
kuulda Eelija nime. Ja seetõttu on 
jõutud üsna üksmeelsele järeldu- 
sele, et Jeesus hüüdis need sõnad 
tegelikult heebrea keeles. Ning see 
viib meid Pühakirja tekstide juurde. 
Jeesus oli ju juut, õppinud heebrea- 
keelset Pühakirja, mida jumalatee- 
nistustel loeti, ning tolle ajastu kom- 
be kohaselt teadis peast pikki lõike 
sellest. Me võime meelde tuletada 
Jeesuse elukäigust, et ta Pühakirja 
nii mõnigi kord peast tsiteeris — ka 
oma kõrbekiusatuses astus ta kura- 
dile vastu just Pühakirja salmidega. 

22. psalm algab just nendesama- 
de sõnadega: , Mu Jumal, mu Jumal, 
miks sa mu maha jätsid?” See on 
pikk psalm, mille keskel on väga 
äkiline meeleolumuutus — ahastus 
muutub äkitselt kiituseks ja tänuks. 
Psalmi peetaksegi seetõttu eriliseks, 
sest Pühakirjas on ju ridamisi inim- 
likku ahastust ja muret väljendavaid 
laule, aga selle psalmi lõpp kõlab 
erinevalt paljudest teistest tõelise 
võiduhüüuna. Ja nii arvataksegi, et 
ristil sureva Jeesuse mõtetes kõlas 
just see Psalm, mis ühelt poolt nii 
otseselt kirjeldab tema kannatust 
- ja samas ometi lõpeb võidukalt. 

Teine kinnitus Jeesuse võiduveen- 
dumusele on — nii paradoksaalne, 
kui see taas ei tundu — tema surma 
hetk. Markuse evangeeliumis öel- 
dakse meile, et ta ,kisendas val- 
ju häälega ja heitis hinge.” (s. 37) 
Johannes on pisut täpsem ja märgib 
ära ka selle, et Jeesuse viimased 
sõnad olid: ,, See on lõpetatud!” (Jh 
19:30) 


Kas see tähendas teisisõnu: Kõik 
on läbi!? Ilmselt mitte. See tähen- 
das pigem: Missioon on sooritatud. 
Ülesanne on täidetud. Lunastus on 
toimunud. , Lõpetatud!” hüüdis Jee- 
sus valju võiduka häälega. 

Valju häälega kisendamine ristil 
surres on üks neist hämmastavaist 
nähtustest, mida meie tavamõtlemi- 
ne ehk esmapilgul ei taipagi häm- 
mastavaks pidada — nimelt sureb 
ristile naelutatud inimene reeglina 
lämbumissurma, sest see asend ei 
lase kopsudel normaalselt tööta- 
da. Nii et vahetult surma eel valju 
häälega kisendada pole inimlikult 
lihtsalt võimalik. Aga jumalik või- 
duhüüd kostab ometi üle Kolgata 
mäe, ja see kostab sureva Jeesuse 
huulilt. 

Jumala riigis on paljud asjad 
teistmoodi kui meie meelest olema 
peaks. Meie ei tuleks iialgi selle pea- 
le, et üksildast ristil surevat meest 
mingilgi kombel võitjaks pidada. 
Aga ometi on ta seda Jumala silmis. 
Jumala lunastuse plaan on just sel 
hetkel teoks saanud, kuigi enamik 
inimesi seda veel ei mõista. 

Ja samas on ootamatul kombel 
sealsamas risti all üks inimene, kes 
mõistab, näeb ja tunnistab sõna- 
deski Jumala Poja võitu. Tema lugu 
on meile lausa kolme evangeeliumi 
lehekülgedel jäädvustatud. Küllap 
see lugu on siis oluline. 

See jumaliku võidu tunnistajaks 
olnud inimene on üks sadakon- 
naülem, Rooma sõjamees. Ta on 
tõenäoliselt vapper ja karastatud 
mees, kes ei karda surma ega valu 
ja suudab ka stoiliselt vaadata pealt 
ristil suremist. Küllap on ta seda 
teinud palju kordi ennegi. Meile 
öeldakse, et ta seisab , Jeesuse vas- 
tas”, sttema ülesanne on ilmselt hoi- 
da olukorda kontrolli all ja jälgida 
ristilöömise protsessi algusest lõpu- 
ni ehk siis surnukeha ristilt maha- 
võtmiseni. 

Aga seekord ei lähe asjad nii 
nagu tavaliselt. Ka see karastunud 
sõjamees on tõenäoliselt hirmul 
mõistetamatu pimeduse ees keset 
päist päeva. Ja Jeesuse vali surma- 
karje võib tema ristisurmaga harju- 
nud kõrvade jaoks eriti ootamatu 
ning ebatavalisena tunduda. 


Luukas ütleb, et Jeesuse surma nähes sadakonnaülem ,andis Jumalale 
au” (23:47). Markus väidab, et sadakonnaülem hüüab: ,, See inimene oli 
tõesti Jumala Poeg!” (s. 39) Kui kummaline on see, et Jumal laseb nii oota- 
matul inimesel olla oma suure lunastustöö avalikuks tunnistajaks, kelleks- 
ki, kes selle veendumuse ka valju häälega välja ütleb. 

Mitte Jumal ei ütle risti all: , See on minu armas Poeg”. Mitte jüngrid ei 
ütle risti all: , See on Messias”. ,, See inimene oli tõesti Jumala poeg!” kõlab 
võõra, täiesti kõrvalise isiku huulilt, kes on paganarahva esindaja. 

Võibolla on ka see osaks jumalikust plaanist. Näib, nagu oleks rebene- 
nud templi eesriie tõepoolest avanud nüüdsest ligipääsu Jumalale kõigi ini- 
meste jaoks — isegi selle täiesti võõra ja Jumalast seni kaugel olnud mehe 
jaoks. Mehe jaoks, kes on valmis oma senised tõekspidamised ümber hin- 
dama selle valgel, mida ta on risti all näinud ja kogenud. Kes on valmis seni 
kurjategijaks peetu Jumala Pojaks tunnistama, sest ta näeb midagi, mida 
teised veel ei näe. Tema ei tea sel hetkel midagi ülestõusmisest ja ometi 
ta usub Jumala Pojasse. Ja ta näeb jumalikku tõde Jeesusest kui maailma 
Lunastajast ilmselt mitte niivõrd oma füüsiliste silmadega, vaid kuidagi tei- 
siti. Jumal ise on lasknud oma valgusel teda puudutada. 

Vahepeal on pimedus taandunud. Meile tegelikult ei öelda üheski evan- 
geeliumis otsesõnu, et just Jeesuse surma hetkest lähebki kogu maailm 
jälle valgeks. Me peame ise, oma mõistusega, sellele selgusele jõudma 
lunastuslugu lugedes. 

Sest Markuse evangeelium, samuti Matteuse ja Luuka evangeelium ütle- 
vad väga konkreetselt, et pimedus ,tuli üle kogu maa kuni kella kolmeni 
pärast lõunat”(Mt 27:45; Mk 15:33; Lk 22:44). Jeesus sureb kell kolm. Ja 
pisut edasi öeldakse Markuse evangeeliumis sama päeva kohta: ,Ja kui 
päev oli juba jõudmas õhtusse...” (s. 42) — seega on taas tegemist justkui 
tavalise päevaga. Ometi ei saa see päev enam kunagi olla päris tavaline, 
sest see on Issanda päev, võidupäev. 

Meie elame jätkuvalt selles võidupäevas. Ja meie ees on iga päev võima- 
lus seista ,Jeesuse vastas”, kes meie patud on ristile viinud, ja anda oma 
isiklik ja veendunud tunnistus: ,Tõesti, see on Jumala Poeg!” 

Me võime anda oma tunnistuse sellega, et saame osaks Jeesuse kogudu- 
sest, astume avalikult ja julgelt nende hulka, kes üheskoos tunnistavad: 
»Mina usun Jeesusesse Kristusesse, Jumala ainsasse Pojasse...”. 

Me võime anda oma tunnistuse sellega, et võtame pühapäeva hommikul 
ette kirikusse minna, tunnistades sellega: , Mina usun Jeesusesse Kristuses- 
se, Jumala ainsasse Pojasse...” 

Me võime anda oma tunnistuse sellega, et elame oma argist elu Jeesuse 
eeskuju kohaselt, püüdes olla Tema saadikud selles maailmas ja levitada 
sõnumit Jumala armastusest ja sellest ,teisest võimalusest”, mis meile 
kui patustele inimestele on antud. Võimalusest saada Jumalaga lepitatud 
Jeesuse Kristuse läbi, kes saavutas maailma ajaloo suurima võidu Suurel 
Reedel Kolgatal. 

Maailm on taas valge. H 


Psalmist ütleb: , Kui su sõnad avanevad, annavad nad 
valgust“ (Ps 119:130) ja see on olnud minu korduv 

Meeli Tankler kogemus. Üks minu suur jutlustamise eeskuju ja õpetaja 
KUI SÕN A Ellsworth Kalas on öelnud: »Kui sa jutlust ette valmistades 
ei ole iseenda jaoks Sõnast midagi uut avastanud, siis ei 
ole sul ka teistele midagi jagada.“ Teisisõnu, kui Sõna ei 
ole esmalt minu enda jaoks avanenud, ei saa ma kuidagi 
loota, et suudaksin seda kellegi teise jaoks avada või 
elavana näidata. Nii on mu palve iga kord jutlust ette 
valmistama asudes, et Jumal näitaks mulle just seda värs- 
ket ja elavat tõekildu oma igavese ja muutumatu Sõna 
sügavustes, mis saaks siin ja praegu puudutada ja usus 
kasvatada nii mind ennast kui mu jutluse kuulajaid. 


Meeli 


Luuletus: 


Aeg 


Aeg on asja algataja, 
aeg on asja lõpetaja, 
aeg on asja mõtestaja, 
aeg on hea õpetaja. 


Ei saa muuta aja sammu, 
aeg on nüüd ja olnud ammu. 
Asjad käivad aegamööda, 
sinu rutt ei aega muuda. 


Aeg ei anna kõigeks aega, 
nii on olnud ajast-aega. 
Aega tuleb lihtsalt võtta, 
mõtle hästi, ära tõtta. 


Aeg viib ükskord ajatusse, 
igavesse olemisse. 

Aeg viib teele, aeg viib Tõtte - 
igavese Looja ette. 


MAIRE SIMM 
Tallinna kogudus 


MEILT JA MUJALT 


Ebenezer-konverents 
Jeruusalemmas 


lanud aasta 16.-29. jaanuaril 

li meil võimalus külastada 
Iisraeli ning osaleda rahvusvahe- 
lisel Ebenezer-konverentsil Jeruu- 
salemmas. 

Tegemist on kristliku organisat- 
siooniga, mis 25 aastat on aidanud Konverentsil osales 200 inimest 
juutidel üle maailma tagasi pöör- 49 rahvusest. 
duda nende kodumaale Iisraeli. 
Kunagi 90-ndatel kuulsime pastor 
Endel Rangilt, et selline organi- 
satsioon on olemas ning tead- 
sime, et ta suhtles inimestega, kes 
Ebenezeris töötasid. Kuid toona oli 
see kui kaugeloleva valguse kuma, 
mis oli küll huvitav, kuid otsest 
tähendust me elule veel ei omanud. 
Aastate jooksul on Jumal me sü- 
dames avardanud armastust ja ki 
ilmutust Iisraeli suhtes. Elame ajas- ma «vnverentsil. ja Rm 11:26 salmidele. Kes teab - 
tul, kus 3000 aasta vanused proh- teha ainult Jumal ning Tema tegu- võib olla ühel päeval saame Jumalat 
veteeringud täituvad me oma silme del on alati tähendus ja eesmärk. kiitma oma teenistustel selle võr- 
all: juudid, kes on olnud ligi 2000. Uhtepidi pärandosale tagasiviimist - ratu hümni emakeelsete sõnadega. 
aastat üle maailma laiali pilluta- andisJumalmeilegi Jeruusalemmas - Oli julgustav leida, et metodistlikus 
tud, on pöördumas tagasi Iisraeli. Kogeda: organisatsioon Ebenezeri — pärandis on olemas usk ja arusaam 
Sellesarnast nii pikalt laialipilluta-. hümniks on valitud Charles Wesley Jumala plaanist Iisraeli taastamise 
tud rahva kodumaale kokkukogu- poolt 1762. aastal loodud laul - ning tuleviku kohta. 


Bar-Mitzvah pidustused 
Nutumüüri ees. 


Bar-Mitzvah, 13-aastane poiss vas- 
tutab nüüd ise Jumala tahte kuul- 
mise ja täitmise eest. 


nemist ei ole inimkonna ajalugu Almighty God of Love, mille teksti HANS JA SIRLY LAHI 
varem näinud. Selliseid imesid saab inspiratsioon põhineb Js 66:19, 20 Sakussaare kogudus 
Diakoonia ja hingehoiu lemist); hingehoidu ja vaimulikku 
koolitus Tallinnas nõustamist. Läbivaks teemaks oli 


palve kui südame avamine Jumalale 
4. -5. veebruaril võtsime koos — ning tagasivaade päevale (kui kok- 
«50 osavõtjaga osa inspireeri- . kuvõte). 
vast ja väga vajalikust diakoonia ANNELI KLAUSSON 
ja hingehoiu koolitusest, mille tõid Tallinna kogudus 
meile kristlikud sõbrad Norrast, 
Oslo Diakonova Kõrgkoolist, mis Aldersgate'i seminar 
on teinud aastaid koostööd EELK Saaremaal 
Diakooniahaiglaga Tallinnas. Kooli- 
Rülaskäik USAsse tus oli mõeldud vaimulikele, diako- eminar ,,Elu Pühas Vaimus” toi- 
nidele, kaplanitele, sotsiaaltöötajaile mus 12.-14. veebruaril Kuressaa- 
Põhjala- ja Balti piiskopi kabi- ning ka koguduste töötegijaile. Kes- re kirikus, mis rahvakeeli puukiriku 
neti visiit Ühinenud Metodisti kendutipõhiliseltpraktilisteleoskus- nime kannab. Teenis Aldersgate”i 
Kiriku agentuuridesse New Yorgis, tele, kuidas teiste inimeste aitajana eesti-inglise meeskond, kelle peami- 
Washingtonis ja Nashvilles toimus ise Jumalale kasutatava ,tööriista- ne ülesanne ongi julgustada Püha 
2.-8. jaanuarini. Tutvuti eri vald- na”säilida, et end mitte (aina andes) Vaimu tööd kirikuelus. 
kondade tööga ja loodi sidemeid jõust tühjaks kurnata. Teisisõnu Käsitlusele tulid teemad: Isa tõotus 
edasiseks koostööks. Muuhulgas — kuidas iseenda eest hoolt kanda ja ja Püha Vaimu annid; Püha Vaimu 
külastati Ühinenud Metodisti Maja üksteist (ka kogudusena) selles aida- andide vastuvõtmine; Elu Vaimus; 
Washingtonis Kapitooliumi lähedal ta. Mitmel puhul rõhutati, et seda on — ülistuse, elu, lapsepõlve, pühaduse, 
ja ÜMK keskust ÜRO peahoone — vaja õppida. Loengud sisaldasid veel tõe, armastuse, väe, palve, ühtsuse, 
vahetus naabruses. Visiidil osalesid terviklikku inimkäsitlust, jumalapilti = juhtimise ja autoriteedi vaim. 
piirkonna kõik superintendendid ja ja enesepilti, teooriat perekonnast Üheskoos leiti, et Jumal on valmis- 
piiskop Christian Alsted. kui tasakaalustatud tervikust, ene- tanud koguduses ette viljaka maa, 
Superintendent TAAVI HOLLMAN - seabi strateegiaid (vältimaks läbipõ- sest kogetakse rõõmu ja avatust. KT 


Ingliskeelsed jumalateenistused 


] 4. veebruaril alustas Tallinna 

ekoguduse juures tegevust 
ingliskeelne kristlik osadusgrupp 
Acts 2. Osadusgrupi nimi ,Acts 2” 
viitab Apostlite tegude raamatu tei- 
sele peatükile, mis kirjeldab seda, 
kuidas kristlased hakkasid kogune- 
ma ja sündis kirik. Acts 2 osadus- 
kond ei ole siiski omaette kogudus, 
vaid Tallinna metodisti koguduse 
tööharu. 

Tallinna metodisti koguduse eesti- 
keelsed jumalateenistused tõlgitak- 
se igal pühapäeval sünkroontõlke 
vahendusel inglise keelde — nii on 
inglise keelt kõnelejail võimalik osa 
saada teenistustest. Acts 2 pakub 
täiendavat võimalust rohkem isik- 
likult jagada, õppida ja palvetada. 
Acts 2 tegevuskava on kokku võetud 
Apostlite tegude 2:42: , Aga nemad 
püsisid apostlite õpetuses ja osadu- 
ses, leivamurdmises ja palvetes.” 


Eesti ja vene koguduse ühine sõbrapäeva jumalateenistus 

uba pikki aastaid on Tallinna 

metodisti kirikus külg külje kõr- 
val tegutsenud eesti- ja venekeelne 
kogudus (juriidiliselt üks kogudus). 
Sõbralikult jagatakse ühist kiri- 
kuhoonet ning toimetatakse usinalt 
omi asju. Koos peetakse juhatuse 
koosolekuid, koguduse aastakoos- 
olekuid ning ühiste jõududega kor- 
rastatakse igal kevadel kiriku hoov 
ja ümbrus. Ometi pole kogudused, 
nii kaua kui mäletan, korraldanud 


Ülejäänus loodame Jumala peale, 
kes annab vaimulikku kasvamist. 
Tööharu juhatab Tallinna metodisti 
koguduse rahvusvahelise teenimis- 
haru pastor Douglas Childress. 
Acts 2 avaüritusele kogunes 20 
osalejat 5 kontinendilt ja 8 erine- 
vast riigist. Inglise keel ei ole enami- 
kule osalejatest emakeeleks, vaid 
meie ühiseks suhtluskeeleks. 
Douglas Childress ja tema abikaasa 
Külli Tõniste jagavad oma visioo- 
ni Acts 2 osadusest: ,Tunneme, et 
kirikule on hea näha enda keskel 
inimesi teistest kultuuridest. Me 
rikastame vastastikku üksteist. Ka 
on hea, kui ingliskeelsed inimesed, 
elades ajutiselt või alaliselt Eestis, 
suhtlevad ka eesti inimestega, mitte 
ei isoleeru. Oleme väga tänulikud 
kõigi avatud südamete eest Tallinna 
koguduses, kes tööharu toetavad.” 
KULLI TÕNISTE 


ühiseid jumalateenistusi. Ühel 
teisipäeva hommikul 2015. aasta 
lõpus, peale juhatuse koos- 
olekut istusime koos kohvilaua 
taga ja rääkisime juttu. Muu 
hulgas kerkis üles idee pidada 
paar korda aastas ühine juma- 
lateenistus. Esimeseks kuu- 
päevaks sai kokku lepitud 14. 
veebruar. Alles paar nädalat enne 
esimest ühisteenistust avastasin 
endalegi üllatuseks, et tegu on 
sõbrapäevaga. Suur rõõm oli koos 
Jumalat ülistada, koos palvetada. 
Pastor Aleksandr Fjodorovi sõnum 
oli sellele päevale väga kohane — 
nimelt rääkis ta takistustest sõprus- 
suhetes. Peale jumalateenistust oli 
kohvikus kaetud ühine söögilaud. 
Võime öelda, et Jumal väga õnnis- 


tas seda ühist ettevõtmist ning 
koguduse poolt tuli väga palju head 
tagasisidet. Ainuke ,nurin” tuli 
vaid selles, kui kuuldi, et järgmine 
ühine jumalateenistus toimub alles 
sügisel. Võtsime koguduse juha- 
tusega seda arvesse ja kui Jumal 
lubab, toimub järgmine ühisteenis- 
tus juba suvel. 
JOEL AULIS 
Tallinna kogudus 


Piiskopi nomineerimine 
ja valimine 


KO paragrahv *405. 
iiskoppide valimine ja 
ametisse pühitsemine sätestab 
nõuded - piiskopikandidaadile, 
ametiaja pikkuse, nominatsiooni 
korra ja hääletusprotsessi tingi- 
mused. Põhjala ja Baltikumi piis- 
kop valitakse Põhja-Euroopa ja 
Euraasia keskkonverentsil, mis 
koguneb 19.-23. oktoobril k.a. 
Fredrikstadis, Norras. Piiskop 

Christian Alsted on teeninud ala- 
tes aastast 2009. Tema esimene 
ametiaeg lõpeb 1. jaanuaril 2017. 
Vastavalt Kirikukorrale on tal või- 
malik saada tagasi valitud järg- 
miseks neljaks aastaks. Piiskop 
Christian on andnud nõusoleku 
uuesti kandideerida. 


Nominentide esitamine 
Nominatsioone piiskopi ameti- 
kohale on võimalik esitada enne 
10. juulit 2016 Kopenhaagenis 
asuvasse piiskopi kontorisse. 
Superintendent TAAVI HOLLMAN 


EKN presidendi valimine 


esti Kirikute Nõukogu töökoosole- 
kul, 18. veebruaril, valiti Eesti Evan- 
geelse Luterliku Kiriku peapiiskop emeeri- 
tus Andres Põder taas tagasi Eesti Kirikute 
Nõukogu presidendiks järgnevaks kolmeks 
aastaks. Peapiiskop Põder on olnud selles 
ametis alates 2013. aastast. Asepresidenti- 
deks valiti tagasi Rooma-Katoliku Kiriku 
piiskop Philippe Jourdan ja Eesti Evangee- 
liumi Kristlaste ja Baptistide Koguduste Lii- 

du president pastor Meego Remmel. 
Eesti Kirikute Nõukogu pressiteade 

Fotod: Mark KE 


Fotod: Aleksandr Fjodorov 


Foto: Harry Välja 


Külaskäik Fokolaaride juurde 


MK Tallinna koguduse liikmed Tarmo Lilleoja, 

Harry Välja ja Andres Kapp viibisid 2-6. märtsil 
rahvusvahelisel konverentsil Itaalias, Castel Gandolfos, 
Mariupolis. Kutsujaks oli Fokolaaride liikumine, kes 
korraldas oma kaunis konverentsikeskuses oikumee- 
nilise ürituse, millel osalesid ca 800 delegaati 20 riigist. 
Esimesel päeval korraldati osavõtjatele Vatikani ja 
Rooma ekskursioon ning toimus ka paavsti audients 
Püha Peetruse platsil. Paavst Franciscus (Jorge Mario 
Bergoglio) tervitas ka Fokolaaride konverentsil osale- 
jaid. Lisaks katoliiklastele oli konverentsile saabunud 
Ukraina uniaate, anglikaane, Armeenia kiriku esinda- 
jaid, kristlasi reformeeritud kirikust ja kolm inimest 
EMK-st. Castel Gandolfo, mille territooriumil asub 
Fokolaaride konverentsikeskus, on eelkõige paavs- 
tide suveresidents, kus veedab vanaduspäevi paavst 
Benedictus XVI (sünninimi Joseph Ratzinger). Asukoht 
on vulkaanikraatrisse tekkinud looduslikult kauni järve 
kõrgel kaldal. 

Itaalias viibisime veel kaks päeva pärast konverent- 
si lõppu ning külastasime ka Naapolit ning Vesuuvi 
vulkaani jalamil asuvaid Pompei varemeid. 

Fokolaaride (Focolare) liikumise asutaja oli juudi- 
itaalia päritolu katoliiklik aktivist Chiara Lubich 
(22.01.1920—14.03.2008). Liikumist võib nimetada ka 
rooma-katoliku kirikuga seotud ilmikorduks, mille 
tuumiku moodustavad fokolariinid, kes on andnud 
tõotusvande ja järgivad tsölibaati. Laiem ring kujutab 
endast aga tavalisi ilmikuid ja pereinimesi, kes järgivad 
liikumise põhimõtteid, eelkõige Johannese evangeeliu- 
mis seisvat Jeesuse armastusekäsku. Liikumine liidab 
üle 100 000 liikmega kogukonda 182 riigis. Lisaks 
katoliiklastele on erinevatesse konfessioonidesse kuu- 
luvaid liikumise sõpru üle terve maailma. 

Fokolaaridel on aktiivsed oikumeenilised kontaktid 
protestantlike kirikutega. Armastuse sidet otsitakse 
veel ka judaistide, budistide, moslemite ning isegi ateis- 
tidega. Liikumine tugineb universaalse vendluse ideele 
terves maailmas (Jh 17:23). Itaalia sõna ,focolare” 
tähendabki perekonda või kodukollet. 

Avastus, et Jumal on armastus, avas uue horisondi 
ja märkis ära otsustava suunavaliku liikumise rajaja 
Chiara Lubichi elus ning sealt edasi miljonite inimeste 
elus. Püütakse rakendada ühtsuse ja armastuse print- 


Fotod: Andres Kapp 


Fokolaaride konverentsikeskus Castel Gandolfos. 


Foto: Nico Tros 


EMK delegaadid Andres Kapp, Tarmo Lilleoja ja 

Harry Välja. 

siipi üksikisikute, sotsiaalsete ja religioossete kogukon- 
dade ning rahvaste vahel. 

Konverentsi läbivaks teemaks oli paavst Franciscuse 
poolt ellu kutsutud halastuse aasta sõnum. Kõlama jäi 
vajadus ühtsuse ja dialoogi otsimiseks eri kirikute ja 
kogukondade vahel ja seda just pagulaskriisist räsitud 
Euroopas ning Lähis-Idas. Headeks näideteks võib 
lugeda paavsti ja Venemaa õigeusu kiriku patriarhi koh- 
tumist Kuubal. Samuti mitmeid planeeritavaid paavsti 
külaskäike reformatsiooni 500. aastapäeva üritustele ja 
ühisdokumenti õigeksmõistmise kohta koos luter- 
lastega. Lahati mõtteid ristimise, Piibli sõnumi 
ja kolmainsuse üle. Vatikani Teine Kirikukogu 
avas dialoogi erinevate kirikutega eri tasan- 
ditel, aga vaja on veel enamat, sest pole ju veel 
ühist armulauaosadust. Seoses sellega me ikka 
veel kogeme koos Kristusega kannatusi vaimses 
mõttes edasi. Konverentsi siduvaks ideeks oligi 
just oikumeenia ja oikos. 

Ma usun, et Jumala käes on tõhusaks tööriis- 
taks ka Fokolaaride kogukond. 

ANDRES KAPP 
Tallinna kogudus 


Piiskopi kontorist: 
Kirsten Hastrup on meie piiskopi 
uus administraator-assistent 


Pp Christian Alstedi seni- 
ne administraator-assistent 
Lilli Uth jääb alates maikuu lõpust 
vanaduspuhkusele ja tema töö 
võtab üle Kirsten Hastrup (54), 
kes onomandanud õpetaja haridu- 
se ja läbinud kraadiõppe inglise ja 
prantsuse majanduskeele vallas. 
Kirsten on töötanud projek- 
tijuhi ja korrespondendina, vii- 
mased 12 aastat on olnud õpe- 
taja Lyngby üldhariduskoolis 
Lindegardsskolen. Aastal 2005 
ühines Kirsten Hastrup koos oma 


abikaasaga Ühinenud Metodisti 
Kiriku Jeruusalemma koguduse- 


ga Kopenhaagenis. Tema kaks 
täiskasvanud poega on mõlemad 
aktiivsed kiriku laste- ja noorte- 
töös. Kirsten astus uude ametisse 
juba 22. veebruaril ja võtab töö 
lõplikult üle pärast Lilli lahkumist 
maikuu lõpus. 

19.-23. oktoobril toimub Norras 
Fredrikstadis keskkonverents, kus 
on võimalus tänada Lillit tema töö 
eest piiskopi administraator-assis- 
tendina alates 2009. aastast. 

CHRISTIAN ALSTED 
piiskop 


Eestpalvepäev ÜMR 
Peakonverentsi eest 


” "ThinenudMetodisti Kiriku (ÜMK) 
Peakonverents toimub 10.-20. 
mail Portlandis, Oregonis USA-s. Ala- 
tes 1. jaanuarist algatati eestpalvekett 
24/7 palvetamaks Peakonverentsi 
eest. Maailmas on 131 ÜMK Aasta- 
või Regionaalkonverentsi. Huvitav 
on märkida, et 1. jaanuarist 2016 jäi 
Peakonverentsi alguseni 131 päeva 
ja nii jäi igale aastakonverentsile 
eestpalveteks üks ööpäev (24 h). 
Palveüleskutse sisuks on katta kõik 
need 131 päeva 24/7 palvetega, 
paludes Issanda kätesse konverent- 
si delegaadid ja kirikute juhid, et 
Jumala juhatus võiks olla kõigi 
otsuste üle ning Jumal annaks tarka 
meelt, armastavat südant, mõistmist 
ning igatsust teha ja täita Issanda 
tahet. Eesti Aastakonverentsile on 
määratud palvepäevaks laupäev, 
7. mai. Kuna ÜMK ülemaailmsel 


Koguduste Rajamise Ümarlaud 


elmise aasta lõpust on Eesti 

konfessioonide ja kirikute juhid 
kogunenud, toetamaks üksteist ja 
tegemaks koostööd uute koguduste 
rajamiseks meie maal. See initsia- 
tiiv sai nimeks Koguduste Rajamise 
Ümarlaud (KRÜL). 

m Koguduste rajamise ümarlaud 
(KRÜL) esindab erinevaid kristlikke 
uskkondi Eestimaal, kes kuulutavad 
Jeesust Issandana, näevad üksteist 
osana üleilmsest Kristuse ihust, 
tunnustavad üksteise traditsioone 
ja praktikaid. Hetkel on esinda- 
tud EELK, EEKBKL, EMK, EKNK 
(+Vineyard) 

M Koguduste rajamine on evan- 
geeliumi kuulutamine, mille tule- 
museks on Jeesust järgivate kogu- 
kondade teke. 

m Me töötame Kristuse ihuna 
üheskoos, eesmärgiga näha kogu- 
dusi paljunemas üle Eestimaa igas 
inimgrupis ja kultuuriruumis 

Kui vaadata viimase 5 aasta jook- 
sul toimunut, siis on palju põhjust 
tänulik olla! Eestimaal on selle ajaga 
tekkinud mitmeid uusi kogudusi ja 
tööpunkte: 3D (EKB), Laagri (EKB), 
TELK (EKB), Kalamaja Kogukonnad 
(EKB), TIF (EKB), Fookus (EKNK), 
Living Room (iseseisev), Mustamäe 


tasandil kuuluvad Eesti Aastakon- 
verentsi alla ka Läti ja Leedu piir- 
kondlikud aastakonverentsid, siis 
jagame seda palvevastutust laupäe- 
val, 7. mail koos Läti ja Leedu kogu- 
dustega. Viimase Keskkonverentsi 
statistika põhjal (2012) oli meil kolme 
riigi peale kokku 48 metodisti kogu- 
dust, Eestis 24, Lätis 13 ja Leedus 
11. Nii on igal kogudusel võimalik 
palvetega katta 30 minutit, et kõik 
24 h saaks kaetud. Vastav palve- 
graafik on pastoritele teada antud. 
Küsi oma pastorilt, millal sina saad 
konkreetselt eestpalveketis osaleda! 


7. mail palvetavad kogudused 
alljärgnevatel aegadel: 

kell 0.00—-3.00 Eesti 6 kogudust; 
3.00-4.30 Läti 3 kogudust; 
4.30-6.00 Leedu 3 kogudust; 
6.00—15.00 Eesti 18 kogudust; 
15.00—20.00 Läti 10 kogudust ja 
20.00—24.00 Leedu 8 kogudust. 


Superintendent TAAVI HOLLMAN 


Maarja-Magdaleena (EELK), Saku 
Toomase (EELK), Paldiski (EKNK), 
Viljandi (EKNK), Maardu (EKNK), 
Kärdla Misjonikogudus (iseseisev), 
Valjala Rahukoguduse Kuressaare 
kogudus (EKB), Sillamäe kuulutus- 
punkt (EELK), Saue kuulutuspunkt 
(EELK), Lasnamäe Markuse kuu- 
lutuspunkt (EELK), Helsingi vene- 
keelne kogudus (EMK), Järvakandi 
tööpunkt (EKB), Kunda tööpunkt 
(EKB), RCCG Rohelise Karjamaa 
Tartu filiaal (RCCG) ja küllap veel 
mitmed teised. 

2016. a. jooksul tahame me ümar- 
laua poolt kokku panna 12 videolu- 
gu koguduste rajamisest Eestimaal. 

Videolood on lühikesed ning 

mõeldud näitamiseks Eestimaa 
kogudustes ja kirikutes eesmärgi- 
ga kutsuda üles palvetama Jumala 
kuningriigi laienemise pärast ning 
toetama üksteise tööd selles vald- 
konnas. Siin on lingid kahele 
esimesele videoloole: 
1. EELK koguduse rajamine Lasna- 
mäel - https://youtu.be/CyDGSbxdbKI 
2. Maardu EKNK koguduserajamine 
- https://youtu.be/rkF3wSgR4Y8 

Kutsume kõiki kogudusi kasu- 
tama seda head võimalust ning 
näitama neid materjale oma kogu- 
dustele. 

Superintendent TAAVI HOLLMAN 


Eelmisel sügisel loodi EMK Kiriku- 
valitsuse otsusega väikegrupi ma- 
terjalide tõlketööfond. 


Fondi eesmärgiks on koguda vahen- 
deid grupitöö materjalide trükki- 
miseks ja väljaandmiseks. Teretulnud 
on iga annetus. 


Annetuse saab teha 

saaja: Eesti Metodisti Kirik 
EE641010052004731009 
selgitus: ,Grupitöö materjalide 
tõlkefond” 

Toomas Pajusoo 70 


Käesolev artikkel ei pretendeeri 
sellele, et kajastada kogu pastor 
Toomas Pajusoo elulugu ja teenis- 
tuskäiku kirikus. Pigem on see ajen- 
datud soovist meenutada mõningaid 
hetki oma armsa kristliku venna ja 
kaastöölise elust ja tööst, kuna üks 
oluline daatum tema elus on juba 
ukse ees. 

Kui autoriteetsed riiklikud doku- 
mendid ei kinnitaks, et Toomas 
Evaldi poeg Pajusoo, EMK Tallinna 
Koguduse vanempastor sündis 8. 
aprillil 70 aastat tagasi, siis võiks 
mind hakata vaikselt purema kaht- 
luseuss. Miks? 

Aga mida teie arvaksite mehest, 
keda te päevast päeva näete ja kes 
kadestamisväärse noorusliku ener- 
giaga liigub ja töötab; innukalt osa- 
leb palvegruppides, millest mõni on 
juba aastakümneid katkematu regu- 
laarsusega varastel hommikutun- 
didel koos käinud. Ja kes koguduse 
kantslist ususeemet inimsüdamete 
põllumaale külvanud ja ikka veel 
külvab. 

Tooma elumoto näib olevat: 
»Palveta, õpi ja tööta!” Usu ja palve- 
seemne külvas Toomase südamesse 
tema ema Valve. Mäletan tema 
kaunist lauluhäält ja oskust valmis- 
tada väga ilusaid ja maitsvaid pipar- 
kooke. Ka oma sõbraliku naeratuse 
on ta pärandanud Toomale. 

Ema julgustav eeskuju õpetas 
Toomast varasest lapsepõlvest 
alates tänus ja palvetes Jumalaga 
suhtlema. Sealt pärinesid esimesed 
elumuutvad kogemused nagu Ju- 
mala vastused puhtsüdamlikele pal- 
vetele ja Issanda selgitus unenäo 
kaudu, kui puhas peab olema süda, 
et pärida taevariiki. 

Kõik see viiski teda juba noor- 
mehe-eas, umbes 50 aastat taga- 
si, teadliku otsuseni järgida Jee- 
sust. Toomas liitus kogudusega 


ja hakkas aktiivselt osa võtma 
koguduse muusikatööst. Koguduse 
keskelt leidis ta ka oma kalli abi- 


kaasa Heidi. Neile sündis tütar 
Evelin, kellest on saanud helilooja, 
kelle loodud kauneid laule laulavad 
mitmed kirikukoorid. 

1980. aastate lõpul oli kirikus 
terve plejaad vanema põlvkonna 
pastoreid ja diakone saanud kutse 
taevakoju; nende hulgas ka A. 
Kuum ja H. Oengo, kes olid palju 
aastaid teeninud Tallinna metodisti 
kogudust ning teatud perioodidel ka 
kogu kirikut superintendentidena. 

Saabus aasta 1990. Olin EMK-s 
tol ajal superintendendi ametis ja 
ühtlasi ka Tallinna koguduse pastor. 
Oli vajadus täiendada töötegijate 
ridu. Teatavasti pole koguduse kar- 
jaste kandidaatide ,pink” kunagi 
eriti pikk olnud, ei nõukogude ajal 
ega praegugi. 

Koguduse pastori kandidaat oli 
vaja leida vendade hulgast, kes 
pikema aja vältel olid osutunud 
ustavaiks Issandale ja Tema kogu- 
dusele. Kindlasti pidi tal olema kut- 
sumus Jumalalt ja eeldused Sõnaga 
teenimiseks ning laitmatu repu- 
tatsioon ka väljaspool kogudust. 
Selliseks kandidaadiks osutus vend 
Toomas. 

Mäletan päeva, kui me koos 
Toomasega olime autoga teel 
Järvakandi tehasesse, et sealt tema 
ehitusjärgus olevale majale akna- 
klaasi tuua. Kuni tolle päevani ma 
polnud Toomase kuuldes puudu- 
tanud koguduse karjase kutsumise 
teemat. Sisimas tundsin, et antud 
hetk oli selleks sobiv. See ettepanek 
tuli talle ootamatult. Toomas jäi 
üpris tõsiseks ja ütles, et ta otsib 
selleks Jumalalt selgust ning kon- 
sulteerib ka oma abikaasa Heidiga. 

Mõlemas mainitud instantsis süt- 
tis roheline tuli ning Toomasele ei 

24. veebruaril ei olnud sünnipäev 
üksnes Eesti Vabariigil, vaid ka 
Urve Aulisel, kes kindlalt kuu- 
lub Tallinna metodisti koguduse 
raudvara hulka. Ta on palju aas- 
taid õpetanud-juhatanud kogu- 
duse segakoori ja olnud üks 
juhtiv ning innustav jõud oma 
isa, Hugo Lepnurme nimelise 
oreli ideest tegelikkuseks saa- 
mise protsessis. 

Armas Urve, olgu Jumala ime- 
line arm jätkuvalt Sinuga! 


Tänulik kogudus 


; Mc 


osutunud ületamatuks takistuseks 
ka fakt, et tal tuli rahulduda kor- 
dades väiksema palgaga kui see, 
mida ta teenis inseneriametis. 

Toomas ordineeriti vanemaks 9. 
detsembril 1990 piiskop Hans Växby 
poolt. Tollest ajast on möödunud 
25 töörohket aastat EMK Tallinna 
Koguduses. Sellest ajast suur osa 
EMK Kirikuvalitsuses, Eesti Kirikute 
Nõukogus ja lisaks mitmesugustel 
ÜMK rahvusvahelistel tasanditel. 

Üks väga tähtis osa Toomase elus 
on olnud õppimine. Nimetan vaid 
kolme kooli, mida ta on lõpetan- 
ud: Tallinna Polütehniline Instituut, 
EMK Teoloogiline Seminar, TCMI 
Instituut Austrias (magistrikraadi- 
ga). Lisaks neile veel arvukalt kur- 
susi, seminare, täiendõppeid. 

Ka Tallinna pühakoja püstita- 
misel ja juhtides kiriku orelifondi, 
on Toomasel olnud tähelepanu- 
vääriv osa. Selleks soovin Sulle 70. 
juubelisünnipäeva puhul ja Su arm- 
sale perele rohket õnnistust Jumala 
Sõnaga ,Veereta oma tööd Issanda 
peale, siis su kavatsused lähevad 
korda!” (Õp 16:3.) 

Vennalikult OLAV PÄRNAMETS 

»--.Ei saa muuta aja sammu, 
aeg on nüüd ja olnud ammu...” 
Aja sammu muuta pole suutnud 
Sinagi, armas Maire, kes sa hilju- 
ti, sõbrapäeval, tähistasid oma 
75. juubelisünnipäeva. 
Et ,aeg on aja mõtestaja, aeg 
on hea õpetaja”, oleme võinud 
välja lugeda Sinu rikkalikust luu- 
levaramust. 
Soovime Sulle uueks eluaastaks 
rohket Jumala õnnistust ja ikka 
värsket aja mõtestamist! 

Sinu kogudus 


Arhiivifoto 


John Wesley oikumeeniline 
meelsus — katoolne vaim 


Koostanud ANNE SALURAID, 


EMK Teoloogilise Seminari piibliõppe ja kreeka keele lektor 


Vaatamata sellele, et John Wesley't peetakse meto- 
disti kiriku rajajaks — oma tegevusega ta seda kaht- 
lemata oli — ei olnud tal endal kunagi mõtet ega 
kavatsust rajada omaette kirikut. Ta ise jäi elu lõpu- 
ni Inglise kiriku liikmeks ja ka Ameerikas tekkinud 
metodisti kiriku jaoks koostatud 25 usuartiklit läh- 
tusid Inglise kiriku usuartiklitest, väljendades tema 
arusaamu põhilistes usuküsimustes ja jäädes põhja- 
panevaks õpetuslikuks aluseks kogu metodistlikule 


liikumisele üle maailma. 


igupoolest anti nime- 

tus ,,metodistid” Ox- 

fordi üliõpilaste Püha 

Klubi usinatele liik- 

metele pilkenimena, 
kuna nood metoodiliselt Jumalat 
otsisid — järjekindlalt Piiblit uurides, 
palvetades ja paastudes ning almu- 
seid andes. Wesley't iseloomustava 
metoodilise entusiasmiga organi- 
seeris ta hiljem pöördunud inimesi 
samal eesmärgil klassidesse - väikes- 
tesse osadusgruppidesse. 

Mõned kriitikud on muidugi väit- 
nud, et ega Wesleyl endal polnud 
originaalseid teoloogilisi ideid, vaid 
kõik, mis ta välja pakkus, oli laena- 
tud teistelt. Maxie Dunnam ütleb aga 
oma raamatus “Kristlase tee Wes- 
ley järgi”, et isegi kui see peaks 
nõnda olema, ei lahendaks see siis- 
ki Wesley enda ega ka metodistli- 
ku liikumise vaimse hoo saladust. 
Tema originaalsus, kirjutab Maxie 
Dunnam, peitus just tema laenami- 
ses, kohandamises ja erinevate ele- 
mentide süsteemiks kombineerimi- 
ses. Tulemus sai lõpuks dünaamili- 
sem kui lihtsalt nende elementide 
summa. Ta oskas panna kaugeleula- 


tuvad ja plahvatuslikud tõed ainsas- 
se, mõnikord väga lihtsasse lausesse 
nagu näiteks: 

B Maailm on minu kihelkond. 

E Olulistes küsimustes üksmeel, eba- 
olulistes vabadus, kõigis asjus armas- 
tus. 

E Kui sinu süda on minu vastu sama 
siiras kui minu oma sinu vastu, siis 
anna mulle oma käsi osadusmär- 
giks. 


Koostajale tundub, et 
need kolm nopet Wesley 
paljudest ütlustest võiksid 
olla ka lähtekohaks kõne- 
lemaks tema oikumee- 
nilisest meelsusest ehk 
nagu ta ise tavatses öelda 
-katoolsest vaimust. Vaja- 
dust katoolse vaimu järele 
tajus ta juba 18. sajandil, 
kui kirjutas ühele rooma- 
katoliiklasele: , Kui me ei saa veel 
jagada ühesuguseid arvamusi, siis 
tohime me siiki üksteist ühel viisil 
armastada. Kindlasti ei saa me sel 
viisil ülekohut teha. Sest keegi ei saa 
selles silmapilkugi kahelda: Jumal 
on armastus ja kes jääb armastusse, 


Niisiis tundis Wesley 
suurt muret kiriku 
ühtsuse - siiski mitte 
ühetaolisuse - pärast 
ja uskus siiralt, 
et Kristuse 
kavatsuse kohaselt 
on katoolne vaim 
kiriku 
tõeliseks tuumaks. 


see jääb temasse.” 

Näib siis, et sarnaselt Pauluse 
kogemuslikule ilmutusele, toetus 
ka Wesley oma tegevuses isiklikule 
kogemusele. Sündis ju metodism 
vaimustusest ja Püha Vaimu antud 
sügavast rõõmust (EMK Kirikukord, 
1989, 15). 

Muidugi, kui pidada silmas täna- 
päeval metodisti kirikutes üle maail- 
ma peetavate jumalateenistuste vor- 
mirikkust, võiks ju väita, et Wesley 
sõnade tõlgendamine on 
sillutanud tee teise äär- 
de. Kas metodisti kirikus- 
se kuuluv kristlane võib 
uskuda peaaegu mida 
tahes Jumalast, Jeesusest 
Kristusest ja lunastusõpe- 
tusest? Kuid viimasel 
puhul oleks see Wesley 
arusaamade vastupidine 
mõistmine ja kaugel ta 
enda mõtteviisist *. Mis puutub juma- 
lateenistuste välisesse vormi, siis 
leiab siit nii Inglise kiriku liturgiat 
kui vabakoguduslikku koosolekut, 
ning nende kahe äärmise vahele jää- 
vat, sh ka Eestis. 

Küsisin kord ühelt briti metodisti 

kiriku pastorilt, kuidas näeb tema 
arvates välja ehtne metodistlik juma- 
lateenistus? Ta vastas: ,, Kui seal pee- 
takse üks korralik jutlus ja lauldak- 
se 5 südamest tulevat Wesley hümni, 
siis on see metodistlik teenistus.” 


Tulles tagasi metodistliku õpetu- 
se sisu ja katoolse vaimu juurde, 
tõdeb Maxie Dunnan, et üheks tõe- 
lise segaduse põhjuseks tänapäeval 
on Wesley katoolse vaimu kontsept- 
siooni mittemõistmine ja kuritarvi- 
tamine, mida püütakse õigustada 
»teoloogilise pluralismiga”. See on 
aga hoopis vastupidine Wesley näge- 
musele katoolsest vaimust. See pole 
olnud ega ole ka täna spekulatiivne 
vabadus, ükskõiksus kõigi seisukoh- 
tade suhtes või ebakindlus igas õpe- 
tusetuules. Wesley ei pidanud silmas 
seda, vaid ikka kristliku õpetuse 
põhitõdesid.* Oma brošüüris ,, Meto- 
disti iseloom” kirjutas Wesley: , Mis 
puutub arvamustesse, mis ei ründa 
kristluse põhitõdesid, me mõtleme 
ise ja lubame mõelda ka teistel. Mil- 
lised need ka poleks, pole need meto- 
distidele eraldusmärgiks. Ma arvan, 
et Issand hoolib neist vähe!” 

Wesley jätkab oma metodistliku 
karja manitsemist: , Mina manitsen 
teid vennad, Jumala halastuse tõttu, 
et meie seas ei oleks lahk- 
nemisi. Kas sinu süda 
on sama Siiras kui minu 
oma sinu vastu? Ma ei 
küsi rohkem midagi. Kui 
on nõnda, siis anna oma 
käsi, sest arvamised ja 
tingimused ärgu hävita- 


Wesley: Me ei pääse 
vajadusest pidada 
mõningaid õpetusi 

keskseteks, 

ning me saame aru, 

et just need on 
minimaalseks aluseks 
igasugusele kristlikule 


näoliselt pilgu neile eelarvamustele, 
mis eri usulahkudel on üksteise suh- 
tes./.../. Annaks Jumal, et nendest 
enam ei hoolitaks.” ** 

Kõige enam oli Wesley'l kahju sel- 
lest, et lõhed ja lahkarvamused kah- 
justasid kiriku missiooni. Wesley oli 
veendunud, et missioon ja ühtsus on 
lahutamatud ning seetõttu püüdis ta 
näha erinevuste taga seda, mis üht- 
susele viitaks. 

Loomulikult tabas teda nende vaa- 
dete pärast kriitika ,, usulise põhimõt- 
telageduse” pärast. Kuid küsigem, 
kas Wesley ikkagi tahtis teoloogiliste 
erinevuste tähtsuse ja sügavuse ees 
silma kinni pigistada? Ta vastab sel- 
lele Whitefieldi surma puhul peetud 
kõnes nõnda: ,On mitmeid vähem 
olulisi õpetusi, mille suhtes isegi sii- 
rad jumalalapsed on lahkarvamusel. 
Ja ma ei arva samuti, et peaksite 
jagama minu vaateid. Selleks pole 
vajadust, ma ei oota ega soovigi 
seda... Jäägu kõik vaated ühele 
või teisele poole, ainult anna mulle 
oma käsi!”.** Whitefield oli nimelt 
üks Püha Klubi liikmetest, kes hil- 
jem kaldus pooldama Kalvini õpe- 
tust ,ettemääratusest ja omistatud 
õigusest”. Kuid Wesley pidas silmas 
ka kveekereid (liikumine, mis rõhu- 
tas isiklikku Kristus-kogemust ja 
lihtsust kõiges), baptis- 
te (kes õpetasid üksnes 
täiskasvanute ristimist) 
ja independe (usulis- 
poliitiline liikumine), 
osutades sellega õpetu- 
se ja vaadete vahelise- 
le erinevusele. Ometi, 


gu Jumala tööd. Kas sa õpetustööle... kõige selle juures andis 
armastad ja teenid Juma- Wesley endale aru, et 
lat? Sellest on küllalt! Ma ulatan seda vahet pole kerge teha ja alal 


osaduse märgiks oma parema käe. 
Maailma vajab palju enam seda, et 
katoolne vaim ilmutaks end meie eri- 
nevates usuliikumistes”.* 

Niisiis tundis Wesley suurt muret 
kiriku ühtsuse — siiski mitte ühe- 
taolisuse — pärast ja uskus siiralt, 
et Kristuse kavatsuse kohaselt on 
katoolne vaim kiriku tõeliseks tuu- 
maks. Ta kommenteerib siin lisaks 
tekstilõiku Matteuselt: ,Ja kui te 
lahkesti tervitate ainult oma vendi... 
(5:47) — siin heidab meie Issand tõe- 


hoida: ,Me ei pääse vajadusest pida- 
da mõningaid õpetusi keskseteks 
ning me saame aru, et just need on 
minimaalseks aluseks igasugusele 
kristlikule õpetustööle ja et oikumee- 
nilised suhted saavad lähtuda vaid 
sellelt aluselt,” kirjutas ta oma sõbra- 
le. Seepärast ei ole ka õiglane öelda, 
nagu poleks ta erijoontele tähelepa- 
nu pööranud või oleks läinud õpetu- 
ses pragmaatilistel põhjustel hoopis 
kompromissile, et vaid ühtsust saa- 
vutada. Vastupidi, ta uskus, et usu ja 


kirikukorra erinevuste tõttu peaksid 
usklikud püsima oma kogudustes 
— niikaua kui püsivad lahkarvamu- 
sed ja erinevad vaated. 

Kuid Wesley oli ka veendunud, et 
erinevuste kiuste võivad kristlased 
ühineda selleks, et kuulutada maail- 
male evangeeliumi keskeid tõdesid: 
õpetust pärispatust, Kristuse juma- 
likkusest, lepitusest, õigeksmõistmi- 
sest üksnes usu läbi, Püha Vaimu 
tööst ja kolmainsusest. Seega ootas 
Wesley käe andmist ühises evangee- 
liumi kuulutamises. Kirik oli ja on 
olemas eeskätt selleks, et teenida ja 
tunnistada. Samas õpetas ta, et tun- 
nistamine on puudulik, kui unusta- 
takse, et kirik omab kogu oma usu ja 
kirikukorra ulatuses — teenimistöös, 
õpetamises, sakramentides, liturgias 
ja kooselus — elulist tähtsust usklike 
kasvamises Jumalariigi elu täiuses- 
se.** Viimasele toetub ka ta õpetus 
isiklikust ja sotsiaalsest pühitsusest, 
mida Wesley nimetas ,,südamest tule- 
vaks usuks”. Wesley elas ise selle 
järgi. , Maailm on minu kihelkond,” 
tavatses ta öelda. Kogemus, mille ta 
sai 1738. aasta maikuus Aldersgate'i 
tänaval, sundis teda minema inimes- 
te juurde, kes elasid sügavaimas 
viletsuses ja harimatuses. Evangeel- 
ne tegevus nende hulgas ei küsinud 
eriarvamuste kohta, küll aga inimes- 
te vajaduse järele, andes seeläbi 
maad katoolsele vaimule. 


Kas Wesley pakkus ka omalt poolt 
mõnd konkreetset lähenemisteed eri 
kirikute vahel? 

Jah, ta nimetas kolm teed, mis 
võiksid lähendada: erasmuslik, kiri- 
kukeskne ja pietistlik tee. Esime- 
ne neist tähendas otsida ühtsust 
»mõningaid vajalikke ja põhilisi õpe- 
tuspunkte käsitleva ühise kokkulep- 
pe alusel”, nagu need on üles tähen- 
datud apostellikus usutunnistuses. 
Teine tee käsitles Jumala täit kava 
inimese kutsumisel — ühtsust tuleks 
otsida seal, kus kristlikku usku õpe- 
tatakse kogu selle terviklikkuses ja 
täiuslikkuses. Kolmas tee tähendab, 
et elu on tähtsam kui õpetus ja vorm 
ning et kõik tõeliselt päästetud krist- 
lased kuuluvad kokku, vaatamata 
oma kiriklikule kuuluvusele. Ühe- 

sugune kogemus Kristusega toob neid kokku ühiseks 
tunnistuseks ja misjonitööks. Nii ongi metodistliku 
evangeeliumikuulutuse teravik suunatud Kristusele. 
Ja nimelt selles ei näe Wesley mingit takistust katoolsele 
vaimule. 


Eddie Fox, World Evangelismi endine juht ütleb: 
»Jumal on kutsunud metodistliku liikumise — kuhu kuu- 
lub 70 miljonit inimest 130 maal — mitte nende endi 
pärast, vaid maailma pärast (God has raised up the 
Methodist movement, 70 million people in 130 countries 
around the world, not for its own sake, but for the world's 
sake!). Ta kirjutab oma raamatus ,, Usu kuulutamine”: 

m Meie ülesanne ei ole veenda inimesi nende seniseid sei- 
sukohti muutma, pigemini juhime neid Jeesuse Kristuse 
juurde. 

m Meie ülesanne ei ole tutvustada inimestele teoloogilisi 
mõttekäike, pigemini tutvustada neile Jeesuse isikut ja 
Jumala riiki. 

m Me usume, et Jeesus ei kutsunud inimesi religiooni 
välise vormi juurde, pigemini kutsus ta neid enda ja 
Jumala riigi juurde, nagu õpetas Wesley. 


Lõpetuseks jäägu lugejale väljavõte Eesti Metodisti 
Kiriku igavikku läinud superintendendi Hugo Oengo 
kirjutisest , Miks olen metodist?": 


* “Kristlase tee Wesley järgi”, M. Dunnam. 
** »Jutlused” II, koostaja J. Williams. 


EESTI METODISTI KIRIKU TEOLOOGILINE SEMINAR 
on riiklikult akrediteeritud rakenduslik erakõrgkool 


Nõuded sisseastumisel: 

e mõne kristliku kiriku liikmelisus; 

e tahe uurida Jumala Sõna ja otsida Jumala tahet oma 
elus; 

e soov õppida ja omandada uusi teadmisi; 

e rõõm osaduse üle teiste kristlastega. 


Valikud: 
* Praktilise teoloogia põhikursus. Õppeaeg 1 aasta 
(60 EAP). 
* Teoloogiline kõrgharidus. Õppeaeg 3 aastat (180 EAP). 
Õppetöö toimub tsükliõppe vormis neljal päeval kuus. 


Vastuvõtutingimused: 

e keskharidust tõendava dokumendi koopia; 

e sisseastumisavaldus; 

e pastori soovitus; 

e essee teemal: Miks soovin õppida teoloogiat ja 
kuidas kavatsen õpitut rakendada? (1,5 Ik 
A4 formaadis). 

Avalduse ja soovituskirja blanketid on seminari 

koduleheküljel www.emkts.ee 


Avaldused palume saata kuni 15. augustini 2016 
aadressile: 

EMKTS, Narva mnt. 51, Tallinn 10152 

või digiallkirjastatult 

aadressile: seminar(Demkts.ee 


Lisainfot leiate veebilehelt: www.emkts.ee või 
tel. 6 688 467. 


PÄEVASÕNA 
aastatellimus (6 numbrit) 
maksab 

2016 aastal 8 eurot. 


Tellimuse saab vormistada 
kas lähimas postkontoris, 
kirjakandja vahendusel, 
OMNIVA veebilehel 
(www.omniva.ee) 

või toimetuse kaudu 
pangaülekandega tasudes. 
Tellimisindeks 01706 


NB! Aastatellimuste pikendamine tuleb teha 
vähemalt 30 päeva enne järgmise Päevasõna 
ilmumist. 


Eesti Metodisti Kirik 
arveldusarve: SEB Pank, EE641010052004731009, 
märksõna PÄEVASÕNA. 


Tellimuse eest pangaülekandega makstes palume 
kindlasti saata oma aadress kas kirjalikult toimetuse 
aadressile (Päevasõna, Narva mnt 51, Tallinn 10152) 
või e-posti aadressile: 

paevasonaOmetodistikirik.ee 

RIRIRUELU 


Aseri koguduse juubeliaasta 


2015 aasta oli meie kogu- 
duse juubeliaasta — meil 
täitus 20 aastat tegutse- 
mist! 


Me ei valmistunud seda aastat liht- 
salt aktiivselt tähistama, vaid me 
viisime läbi ka erinevaid projekte. 
Siinkohal lühidalt mõnest neist: 


1) Laste päevalaager 

See pole esimene aasta, kus meie 
kogudus korraldab suve keskel 
päevalaagrit lastele. Seekord oli 
läbivaks teemaks ,,Elusolendid 
Piiblis“. Sel aastal sai laagrist osa 
võtta 25 last Aserist. 

Lapsed osalesid interaktiivse- 
tes piibliteemalistes tegevustes, 
meisterdasid tunni teemadel ning 
mängisid palju. Suutsime korral- 
dada ka toitlustamise kaks korda 
päevas. Siinkohal täname väga 
meie sõpruskogudust First United 
Methodist Church'i Morristownist, 
kes toetas seda laagrit. 

2) Naiste kohtumised 

Suve alguses toimus meie 
koguduses õdedele suure- 
pärane seminar. Kõnelejateks 
olid Irina Semjonova (Aseri) 
ja Maria Ossipova (Tallinn). 
Irina rääkis teemal, kuidas 
inimestele õigesti andestada 
ja kuidas ise andeks paluda 
— »andestuse 5 keelt“. Maria 
aga õpetas õdedele häid har- 
jutusi silmadele ja kaelale. 


3) Advendiajal sai terve 
kogudus igal pühapäeval osaleda 
laste interaktiivses jutluses. 
Advendiaeg — see on eriline 
aeg. Väga tihti näeme kirikus ja 
kodudes advendikalendreid. Isegi 
siis kui inimene ei mõtle sellele, 
kus taolised traditsioonid tulevad 
või milleks need kalendrid meil on. 
Just selle tõttu ning läbi interaktiiv- 
sete lastejutluste said nii lapsed kui 
ka täiskasvanud kuulda advendi- 
ajast, ja selle kaudu ka ajaloolistest 
jõuludest. 


4) EMK Suvekonverents 

Juba palju aastaid korraldab EMK 
augustikuus suvelaagreid, ja meie 
kogudus aitab neid aktiivselt 
korraldada. Paljud meie töötegijad 
sõidavad Gideoni laagrisse appi. 
Aga lisaks neile, meie töötegijatele, 
kes seal teenivad, osalesid kon- 
verentsil ka teised koguduseliik- 
med. Tänu sõsarkogudusele USAst 
(First United Methodist Church in 
Morristown) said osalejad tasuta 
sõita sellele konverentsile. Sel aas- 
tal osalesime konverentsil meie 
kogudusest kaheksakesi. Tänu 


Jumalale selle võimaluse ning soovi 
eest kasvada Pühas Vaimus. 


5) Remont 

Üks kõige kallimaid 2015. aasta 
projekte oli palvemaja keldri ja 
esimese korruse põranda remont. 

Meie palvemaja hoone on üle 
110 aasta vana, ning vajas hädasti 
remonti. Palvetasime palju aastaid 
finantside pärast, ning sel aastal 
Issand avas meile võimaluse! 

Meie väike remont läks maksma 
6200 eurot. Võibolla see ei ole mõne 
inimese jaoks kuigi suur summa, 
kuid meie kogudusele oli see väga 
suur. Täname Issandat kõigi nende 
vendade ja õdede eest, kes nii 
Eestis kui USAs meid aitasid. Kõige 
olulisemad tööd said nüüd tehtud! 
Tänu Issandale! 


2015. aasta oli eriline meie kogu- 
dusele — see oli juubeliaasta! 
Täname veelkord Issandat Tema 
ülisuure armu eest meie vastu! 


DMITRI SEMJONOV 
Aseri koguduse pastor 


Minu misjonäri 


Kristuse nimel saadan teile tervitusi 
teiselt poolt maakera — Brasiiliast! 


äris mitmed viimased 

aastad olen seadnud 

endale eesmärgiks otsi- 

da üle kõige Jumala 

tahet oma elus, toetudes 
kirjakohale Matteuse 6:33 — õppides 
igal sammul Teda usaldama. See on 
mind juhtinud ettenägematuid radu 
pidi. 


Kuidas edasi? 
Kui otsustasin 2014. aasta suvel 
pärast teoloogiaõpingute lõppu 
mõneks ajaks Inglismaale kolida, 
et n-ö aeg maha võtta ja kogeda sel- 
gemalt Jumala juhtimist, ei olnud 
mul aimugi, et juba aasta hiljem val- 
mistan end ette tööks misjonipõllul 
Brasiilias. Pärast mitmeid kontak- 
te selle riigi inimeste ja kultuuriga 
Brasiilia-Eesti suvemisjoni raames 
ning ka pärast paarinädalast reisi 
Brasiiliasse 2012. aastal, tekkis mul 
kindel soov Sinna naasta, teadmata, 
millal ja kuidas see teoks võiks saa- 
da. Olen tänulik, et Jumala teed on 
kõrgemad ja Tema plaanid paremad 
kui minu omad — Tema korraldas 
kõik minu eest ja minul jäi üle vaid 
oma jah-sõna öelda. 

Aasta tagasi jaanuaris kuulsin Ühi- 
nenud Metodisti Kiriku allüksusena 


töötavast prog- 
rammist Global |, 
Mission Fellow, 
mis on Suuna- 
tud noortele täiskasvanutele, kes 
tunnevad oma elus Jumala kutset 
misjonitööle. See näeb ette, et noor 
inimene vanuses 20-30 aastat jätab 
kaheks aastaks oma kodu, pere ja 
muu harjumuspärase elu, et teeni- 
da Jumalat ja teisi inimesi nende 
andide ja oskustega, mis Jumal talle 
on andnud — vastavalt sellele, kuhu, 
millist abi ja inimest parasjagu appi 
oodatakse. Mina olin kutset misjoni- 
tööle tunnetanud juba mitu aastat, 
aga ei teadnud täpselt, millal, kuidas 
ja kuhu minema peaksin. Avane- 
nud võimalus tundus tulevat Jumala 
täiusliku ajastuse kohaselt — koolid 
olid lõpetatud, kuid oma perekon- 
da ja kindlat töökohta mul veel ei 
olnud. Pärast lühikest mõtlemisaega 
sain aru, et kui nüüd seda võimalust 
ei kasuta, võib hiljem olla juba liiga 
hilja. Mõeldud-tehtud! Paar kuud 
hiljem sain teate, et olen esmase 
kandideerimisvooru läbinud, veel 
mõne kuu jooksul suhtlesin interne- 
ti vahendusel oma praeguse koordi- 
naatoriga Brasiilias. Huvitav oli kõi- 
ge juures see, et mulle anti võimalus 


Lõputuna tunduv suurlinna majadeväli. 


lugu 


OT 


Minu esimene kodutänav. 


š 45 
Müür ümber projekti. 

kirjutada oma elust, kogemustest, 
oskustest ja nägemusest, kusjuures 

ma ei teadnud lõplikku sihtkohta, 
mis selgus alles protsessi käigus. 
Olin valmis reisima kaheks aastaks 
ükskõik kuhu. Kui Jumal kutsub 
mind maailma otsa, siis kes olen 
mina, et vastu vaielda?! Tema aga 
korraldas nii, et augustis läbisin 3- 
nädalase koolituse Zimbabwes, Aaf- 
rika mandril ning nüüdseks, artikli 
kirjutamise ajaks, olen veetnud juba 
pool aastat oma uues kodus Minas 
Geraisi osariigis Brasiilias. 


Karm reaalsus 

Elan osariigi pealinna Belo Horizonte 
külje all asuvas Ribeirao das Nevesi 
nimelises linnas ning töötan vaeses 
Liberdade linnaosas riskiperedest 
pärit laste ja teismelistega. Sotsiaal- 
sest ebavõrdsusest tulenevalt on 
kohalikes üldhariduskoolides tase 
madal — koolipäevad kestavad vaid 
4 tundi, õpetajad ei ole väikese pal- 
ga tõttu motiveeritud ning sama 
suhtumine on edasi kandunud ka 
lastele. Hiljuti lugesin artiklit, mille 
kohaselt Brasiilia kooliõpilased on 
distsipliiniprobleemidega maailmas 
juhtival kohal. Paljudel juhtudel vee- 
davad vanemad suure osa oma päe- 
vast tööl, jättes koolivälisel ajal lap- 
sed paratamatult omapead. Lisaks 
puuduvad minu linnaosas lastele ja 
noortele mõeldud vaba aja veetmise 
võimalused, nagu näiteks spordiplat- 
sid, mänguväljakud jms. Nii on neil 
aga oht sattuda narkokaubanduse, 
prostitutsiooni või muu kuritegevuse 
võrku. Kuna viimase poolesaja aasta 
jooksul on suur osa Brasiilia rahvas- 
tikust linnadesse kolinud ja taristu 
areng ei ole rahvastiku vajadustele 
järele jõudnud, on taoline situatsioon 


Jõulueelne ,, Projekti” sünnipäeva tähistamine. 

minu piirkonnas valdav. 

Brasiilia Metodisti Kirik on sead- 
nud lapsed oma prioriteediks ning 
püüdnud leida nende probleemide- 
le leevendust. Nii tekkis võrgustik 
»Projeto Sombra e Agua Fresca” 
(tõlk. — projekt "Vari ja värske vesi"), 
mis — Brasiilia populaarse väljen- 
dina - tähendab kaitset karmi elu- 
reaalsuse eest. Võrgustikku kuulu- 
vate projektide/keskuste peamine 
eesmärk on pakkuda koolipäeviti 
lastele ja teismelistele vanuses 6-14 
turvalist paika, kus neil on võimalus 
oma vaba aega veeta ning osaleda 
erinevates õpitubades, et areneda 
positiivse maailmavaatega kodani- 
keks. Üheks programmi põhiosaks 
on kristlike väärtuste kujundamine, 
kuid samuti nende hariduse rikasta- 
mine, mis toimub läbi spordi, muusi- 
ka, tantsu, käsitöö jm. Meie projek- 
tis on tänu välismaistele misjonäri- 
dele kord nädalas võimalus õppida 
ka inglise keelt. Minu põhirõhk on 
olnud kohaliku keele ja kultuuri 
tundmaõppimisel, kuid samas olen 
olnud aeg-ajalt abiks ka inglise kee- 
le, kunsti- ja muusikatundides. Uuel 
õppeaastal, mis algab veebruaris, 
jääb mulle suurem vastutus inglise 
keele õpetamisel ja tantsutundide 
korraldamisel, kuid samas alustame 
ka koorilauluga. Üldiselt käib kogu 
töö meeskonna ühise pingutuse toel 
ja nii olen mitmel vabal hetkel olnud 
abiks ka köögis või kontoris. Mit- 
med projekti töötajad ja vabataht- 
likud on ise samas projektis üles 
kasvanud ning nüüd jätkavad järje- 
pidevalt seda head tööd, tihti väga 
piiratud ressurssidega, aga innukalt 
uude põlvkonda investeerides. See 
ettevõtmine 
on head vilja 
kandnud ning 
usun, et ka 
Eesti Metodis- 
ti Kirik võib 
siit inspirat- 
siooni leida. 


Esimene šokk 
Mõeldes taga- 
siselleleelevu- 
sele, millega 
lugesin oma 
potentsiaal- 


eeeeeeese 00 


sest tulevasest elupaigast, ei kujuta- 
nud ma ettegi, et juba paar kuud hil- 
jem oma uues kodus esimest korda 
ärgates võiksin tabada end küsimas: 
»Kas siis sellise elu ma endale vali- 
singi?!” 2. septembri hommikul ärka- 
sin pisikeses mugavusteta toas, ainu- 
kesteks mööbliesemeteks laud, tool, 
päevinäinud madratsiga voodi ning 
vana televiisor. Seinal oli näha niis- 
kuse jälgi, kuid lahke brasiillannast 
majanaaber laenas mu kunstipära- 
selt trellitatud aknale kardinaks vär- 
vikireva rannalina ning mulle öeldi, 
et turvalisuse huvides on isegi kodus 
olles hea välisuks lukus hoida. Suu- 
rem osa minu pagasist oli viimasest 
lennukist maha jäänud ning saabus 
alles päev hiljem, seega tuli ka puh- 
taid riideid majanaabrilt laenata. 
Minu algne portugali keele tase tun- 
dus mind igal sammul hätta jätvat 
ning seetõttu tuli minu jaoks suu- 
reks õnnistuseks uus kongolannast 
sõbranna Pauline, kellega elukohta 
jagama hakkasime. Sama program- 
mi raames juba aastajagu Brasiiliaga 
kohaneda jõudnud Pauline aitas mul 
teha esimesed sisseostud, tutvustas 
ja tõlkis mind uutele töökaaslastele, 
rääkis muud vajalikku välismaala- 
se perspektiivist ning tegi kõik, et 
ma end hästi tunneks. ,Kids will 
like you!” (tõlk. — Sa hakkad lastele 
kindlasti meeldima!) sisendas minus- 
se usku ja lootust, et peagi olen 
oma uue elurutiiniga kohanenud. 
Ühel õhtul hoiatas brasiillannast 
majanaaber aga meid, et tänaval ja 
ühistranspordis ei tasu väga kõva 
häälega inglise keelt pruukida — võib 
liigset tähelepanu äratada. Olin just 
kuulnud õhtuses bussis toimunud 
röövimisest. Juba esimeste päevade 
jooksul õppisin palju: aeg-ajalt õhtu- 
ti ja öösiti väljas kostuvad paugud 
võivad olla ilutulestik (näiteks koha- 
like jalgpallimeeskondade auks), 
aga samas ka püssilasud; pimedas 
väljas jalutamine, eriti üksinda, ei 
ole mõttekas; see politseisalk, kes 
päeval üht kõrvaltänava maja kont- 
rollis, otsis tõenäoliselt keelatud 
aineid või narkodiilereid; pesumasin 
ei tööta, kuid õues on kaks kraani- 
kaussi, mis seda asendavad; õhtuti 
ei pruugi köögikraanist vett tulla; 
internetiühendus on üldiselt hea, 

Laste ühine spordipäev. 


kuid katkeb tihti teadmata põhjustel; 
aknad tasub enne pimeda saabumist 
sulgeda, sest muidu ei lase sääsed 
öösel magada ja hammustused või- 
vad sügeleda veel mitu päeva. Samu- 
ti sain teada, et kohalikku metodisti 
kirikusse minekuks on parim variant 
võtta pühapäeva hommikuti ette poo- 
leteise-tunnine reis suurlinna kesku- 
sesse. Teine variant on lähem, kuid 
õhtuselt jumalateenistuselt pimedas 
tagasi koju tulemine ei ole ohutu. 
Lihtsam oli leppida kodust 5-minu- 
tilise jalutuskäigu kaugusel asuva 
baptistikirikuga. Pea sealsamas asu- 
vad ka roomakatoliku kirik ning 
nelipühikirik (Assemblies of God). 


Kohanemine 

Aja jooksul hakkas aga uus ja hir- 
mutav/põnev/kummaline muutuma 
harjumuspäraseks. Teisel nädalal 
alustasin kauaoodatud (!) keeletun- 
didega, mis lisas enesekindlust ja väl- 
jendusoskust. Julgemad lapsed tulid 
mind juba kallistama, küsisid isiklik- 
ke küsimusi (näiteks suhtestaatust) 
ja tegid komplimente minu (nende 
jaoks) pisut eksootilise välimuse tõt- 
tu. Kui algul tundusid nad õpituba- 
des väga lärmakad, siis jõuluüritus- 
te tähistamise ajaks rääkisin juba 
uhkusega kui hästi ,meie lapsed” 
käitusid ning poetasin pisara, kui 
hooaja lõpus mõned juba armsaks 
saanud noored oma vanuse tõttu pro- 
jektist lahkuma pidid. Ülisõbralikku 
kohalikku juur- ja puuviljapoodnik- 
ku tean juba ammu eesnime järgi. 
Meenutan talle mõnikord, kuidas 
eesti keeles tere päevast! soovida 
ning aeg-ajalt teeb ta meile allahind- 
lusi — lihtsalt suurest lahkusest. 


Novembrialgu- 
sest tasub ära 
märkida aga 
kaks suuremat 
sündmust. Esi- 
teks — pakuti 
mulle võima- 
lust osaleda 
ning misjonist 
kõneleda piir- 
kondlikul 
noortekong- 
ressil, kuhu 
olid = kokku 
tulnud kahe 
osariigi metodisti kiriku noored. 
Teiseks kolisime välja oma vanast 
kodust, mis kahe kuu möödudes ei 
olnudki enam nii kõle kui esimestel 
päevadel oli tundunud. Valmis oli 
saanud meie uus ja ilus misjonäride 
korter, mis tegelikkuses asub meie 
projekti (ehk minu töökoha) reno- 
veeritud tagaruumides. Detsembris 
lisandusid minu tuppa uus voodi 
ja riidekapp — lõpuks võisin oma 
asjad rahulikult lahti pakkida ning 
end koduselt sisse seada. Jõulud, 
uusaasta ning pool jaanuarist veet- 
sime sõbrannaga kõrvalosariikides 
reisides ning sõpru külastades. Pisut 
kummaline oli advenditervitusi saa- 
ta lokkavast rohelusest, magada 
ventilaatori töötades ning päikesepõ- 
letusi tohterdada, kui 
Eestis oli samal ajal 
mõnes paigas lausa 
30 kraadi külma. Eks 
kõigega harjub! Veeb- 
ruari lõpp tõi kaasa 
uue kooliaasta ning 
meie projekti saabu- 
nud uutele lastele 
jagan instruktsioone 
ning selgitan meil keh- 
tivaid reegleid juba 
nende endi emakee- 
les. 


projekti: 


Lõpetuseks 

On veel vara teha põh- 
jalikke kokkuvõtteid 
sellest, kui palju ma 
olen juba õppinud 
selle Eestist eemal 
oldud aja jooksul nii 
teiste inimeste, kultuu- 
ride, maailmas valit- 


seva ebavõrdsuse ja -õigluse, elu, 
Jumala kui ka iseenda kohta. Ma 
tunnen, et olen alles üsna oma tee- 
konna alguses. Kõigele sellele taga- 
si mõeldes olen võinud aga näha, 
kuidas Jumal tegutseb oma täiusliku 
ajastuse kohaselt. Ta ei jää kunagi 
hiljaks ega juhi meid mõnele teele 
liiga vara. Tihti oleme meie need, 
kes muutume kannatamatuks või 
araks ja usaldamatuks ning tahame 
ise oma elu kontrollida ja juhtida. 
Kui me aga Jumala käest juhtnöö- 
re ei oota, võime jääda ilma palju- 
dest õppetundidest ning seega ka 
arenguvõimalustest ja õnnistustest. 
Olen ülimalt tänulik Talle selle suure 
õnnistuse eest -— saada osa Tema suu- 
rest misjonitööst küll kaugel kodust, 
kuid teades, et Tema juhib mind jät- 
kuvalt oma kindla ja armastava käe- 
ga - kui vaid suudan usaldada. 
Aga minu mõtted ei ole teie mõt- 
ted, ja teie teed ei ole minu teed, 
ütleb Issand. Sest otsekui taevad 
on maast kõrgemal, nõnda on minu 
teed kõrgemad kui teie teed, ja minu 
mõtted kõrgemad kui teie mõtted. 
— Jesaja 55:8-9 
Õnnistatud paastuaega soovides, 
MERLIN METSLA 
Liberdade, Ribeirao das Neves, 
Minas Gerais, Brasiilia, 
veebruar 2016 


P. S. Kristuse Ihu liikmetena on meil võimalus olla osa 
Jumala misjonist ning toetada noorte misjonäride 
tööd nii rahaliselt kui palvetega: 
http://www.umemission.org/explore-our-work/mis- 
sionaries-in-service/missionary-profiles/metsla-merlin 


Võib toetada ka konkreetselt Sombra e Agua Fresca 


http://www.umemission.org/Give-to-Mission/Search- 
for-Projects/Projects/11580A 


Itaborai linnas misjonist kõnelemas. 

SA PEAD OMA HINGE EEST HOOLT KANDMA 


Teekonnal 


Käime oma eluteel erineva pagasiga, olles loodud 
osaduseks omavahel, Jumalaga ja kõiksusega. 
Elame pidevas suhtlemises, tihti suhete 


pingeväljas. 


jastu surve ja ümbrit- 

sevad ebakindlad olud 

on põhjustanud selle, 

et kohtame ümber- 
ringi palju katkise hingega inimesi. 
Jumal kutsub meid olema üksteise 
hinge hoidjad. Jumal kutsub meid 
armastama üksteist... Aga armasta- 
da ennast — see on kõigepealt eel- 
duseks, et oleme üldse võimelised 
teisi armastama ja teenima. 

Need, kes töötavad inimestega 
ja on erineval moel teiste aitajad, 
annavad endast väga palju ära. 
Kuidas ennast taastada, et mitte 
kurnatuseni jõuda, selleks on kõigil 
tarvis õppida omaenda hinge eest 
hoolt kandma. 

Teame küll, et jumalasõna kohus- 
tab armastama ligimest nagu 
iseennast, aga sageli jätame enda 
tahaplaanile. Oleme omaks võtnud 
hoiaku, et teine on tähtsam kui ma 
ise. Piibelgi ütleb, et kannaksime 
üksteise koormaid ning et ei peaks 
silmas enese, vaid 


see asjaolule, et tuleb tähelepanu 
pöörata asjadele, mis me enda 
juures viltu on. 

Meie (ala)teadvusesse on lades- 
tunud tohutul hulgal läbielamisi, 
muljeid ja mälestusi. Püha Vaim võib 
meelde tuletada olulisi asju, eriti 
neid, mille oleme unustuse vaibaga 
katnud. Nad kerkivad mõnikord 
ootamatutes situatsioonides üles. 
Kui oma probleemid on lahen- 
damata, ei saa edasi minna, veel 
vähem kellelegi abi anda. Sest 
teiste teenija, sealhulgas ka hinge- 
hoidja töövahend on TA ISE - oma 
oskuste, kogemuste ja kompetent- 
siga. Esmalt küsib Jumal: adam 
(inimene), kus sa oled? Ja siis , Kus 
on su vend?” 


Peatumise kosutavad hetked 


Kui ma seisatun, et oma kogemust 
reflekteerda, läbi mõelda, tead- 
vustada, siis jõuan mingile äratund- 
misele, arusaamisele, mis viib mind 

edasi — tegema valikuid, 


teise kasu... See võib Sellega, mida ma tean, jangetama häid otsuseid 


ajapikku / koorma- 
vaks muutuda. Vahe 
väsime tubli olemast. 
Püüame aina hästi 
teha ja kõigega parimal moel toime 
tulla, aga kusagil sees närib rahul- 
olematuse uss... Meil on ideaal- 
pilt, kuidas asjad olema peaks, aga 
tegelikkus ei vasta sellele ja tekitab 
pettumust. Pilk pöördub enesele, 
oma suutmatusele. Silmapiir tõm- 
bub kitsaks ja häguseks. Probleem 
on tõusnud silma ette sel määral, 
et selle tagant ei paista Jumala 
armu ääretu suurus enam kätte. 
Kui niimoodi tunneme, siis viitab 


saan midaši ette võtta. 
l Mida ma ei tea, see teeb 
midagi minuga. 


— mu ees võib avaneda 
uks — või hoopis sulgu- 
da. 

Valikute tegemine on 
oluline. Kui jätan otsustamata, siis 
teised inimesed või olukorrad 
teevad seda minu eest ja tulemus ei 
pruugi mulle meeldida. Ühe psüh- 
holoogi mõtte kohaselt on nii, et 
sellega, millest olen teadlik, saab 
midagi ette võtta. Mida ma aga tõr- 
jun või lükkan päevakorrast välja, 
see mõjutab mind viisil, mida ma 
ei taha. 

Ma ei pea vaikima oma ebaõnnes- 
tumistest, läbikukkumistest, mulle 


esitatavatest nõudmistest, ülejõu 
käivatest koormatest... Kui tõstan 
pilgu Jumalale, toon need ausas, 
avatud südame palves Tema ette, 
kes on usu alustaja ja täidesaat- 
ja, kes on mulle andestanud, oma 
lõpmatut armu osutanud... Siis 
võetakse need minult ära, saan taas 
kastetud, et jätkata teekonda. 
Jeesus on minu Õigus Isa Jumala 
ees. Temas saan uue hingamise. 
Hingan — sisse 
õnnistust enese 
kosutuseks — ja 
välja, andes seda 
edasi neile, kes 
on mu ümber. 
ANNELI 
KLAUSSON 
Tallinna kogudus 


Foto: repro 


Foto erakogust 


Koguduse lastetöö tegija - miks just mina? 


Tii näeme oma kogudustes, kuidas aastaid laste- 
tööd teinud õpetajad väsivad ja igatsevad enda 
kõrvale uusi tegijaid, aga nende leidmine/kaasamine ei 
ole nii lihtne. Milles võib olla küsimus? Pärnu Agape 
koguduses on 1,5 aastat panustamas pühapäevakooli 
õpetaja Anu ja esitasime talle mõned küsimused: 


1. Kuidas said südamesse, et lastele rõõmusõnumi 
viimine võiks olla ka sinu osa koguduses? 

Alustan sellest, kuidas minust üldse sai pühapäevakooli 
õpetaja. Olen ise kuulunud kogudusse alles kaks aastat. 
Esimene aasta jälgisin kõrvalt, mida ja kuidas teised 
kogudusekaaslased kirikus teevad. Vaikselt tekkis huvi 
ja soov ka ise kaasa lüüa. Lastekirikusse sattusin täiesti 
juhuslikult, kui eelmisel sügisel kutsuti kokku laste- 
kiriku töögrupp, et arutada uue aasta plaane. Läksin 
lihtsalt vaatama — kuulama, mida nad seal teevad. Ja 
sujuvalt anti ka minule ülesandeid. 


2. Mis on osutunud kõige raskemaks selles töös? 
Kõige raskem oli saada kontakti lastega. Minu enda 
laps on juba täiskasvanu. Vahepealsed aastad ei olnud 
mul mitte mingit kokkupuudet väikeste lastega. Pean 
ütlema, et algul oli see päris hirmutav. 

Väga suurt eneseületamist nõudis ka lastele piiblilugu- 
de jutustamine nii, et see paneks neid kuulama. Lapsed 

on meil väga erinevas vanuses ja on väga suur väljakut- 
se tegeleda korraga kahe- kuni neljateist-aastaste laste- 
ga nii, et kõigil oleks huvitav ja hea meie juures olla. 


3. Jaga mõni rõõmuhetk, mis on sulle andnud tunde 
- lastetööd tehes teen õiget asja Jumala riigis! 

Tõelisi rõõmuhetki olen kogenud sel aastal, nähes laste 
siirast huvi piiblilugude kuulamisel ja kuldsalmide õppi- 
misel. Meil on kombeks peale meisterdamist teha vikto- 
riin selle päeva piibliloo kohta ja lasta lastel ise kokku 
panna kuldsalm. See elevus õigesti vastata ja salm 
õigesti kokku panna ongi suurim rõõmuhetk, kus ma 
näen, et me oleme lastele jaganud midagi südamesse. 


4. Mida ütleksid neile, kes on mõelnud end panustada 
lastetöös, aga veel ei ole seda tegemas? 
Tahan julgustada kõiki alustajaid ja ka juba alustanuid. 
Eks iga algus on raske. Peab kõigepealt ise palju luge- 
ma ja uurima selle teema kohta, mida tahad lastega 
jagada. Ilma ettevalmistamata ei tohi laste ette minna. 
Kuid see, et lapsed tulevad järgmisel korral tagasi, 
tuues kaasa ka oma sõpru ja õdesid-vendi, nende rõõm- 
sad silmad ja naerusuud innustavad meid ikka ja jälle 
seda tööd tegema. 
Aitäh! 

Küsitles EGLE HOLLMAN, EMK lastetöö juht 


EMK Tallinna koguduse laste tegemised pühapäevakoolis 


allinna koguduse pühapäeva- 
koolis on käimas aktiivne õppe- 
aasta. Igal pühapäeval toimub töö ja 
õpetajad võivad kinnitada, et lastel 
on igatsus Õppida enam tundma 
Piiblit ja Jeesust, lisaks on lastel 
erinevaid küsimusi usuelu kohta. 
Lisaks n-ö tavatundidele pühapäevi- 
ti on meie koguduses sel õppeaastal 
olnud ka paar erilist koosviibimist. 
Esmalt vaatame tagasi möödunud 
aasta jõuluaega, mil toimus laste 
jõulujumalateenistus. See teenistus 
toimus suures kirikusaalis ja tekitas 
igas vanuses lastele südamliku jõu- 
lutunde. Kirik oli kaunistatud Jeesu- 
se sünniga seonduvate motiividega 


misega kohvikulaudade ümber. 
Teine suurem ühisüritus oli va- 


oma südant enam kui kõike muud, 
mida tuleb hoida, sest sellest lähtub 


ja uhke suure kuusepuuga. Kava 
oli sel õhtul mitmekülgne. Lapsed 
esinesid lauludega jõulunäidendis 
ja jutustasid video vahendusel ise 
Jeesuse sünniloo. Pidu ilmestasid 
ka päevakohane sõnum, kingituspa- 
kike ja külalismuusikud Haiba laste- 
kodust. Õhtu lõppes ühise maiusta- 


lentinipäeva tähistamine, kus lapsed 
kuulsid sõnumit, laulsid koos, meis- 
terdasid ja olid ühises osaduses. 
Laste vanus varieerus vahemikus 
3-14 aastat ja kokku oli neid kohal 
30. Sõbrapäev oli meeleolukas, erili- 
ne ja sõprust ning osadust kasvatav. 
Sõnumi aluseks oli kirjakoht: , Hoia 


elu!” (Õp 4:23). 

Praegu jätkuvad pühapäevakoolis 
tavapärased tunnid, kus õpetame 
lastele piiblilugusid, räägime Juma- 
last ja Jeesusest ning tutvustame 
kirikupühasid ja tähtpäevi. 


SIRJELI TOMBAK, Tallinna kogudus 

KODUTEEL 1/2016 


Foto: Tallinna kogudus 


Tartu Püha Luuka koguduse 
laste elu on olnud möödunud 
kuudel põnev ja kirju 


dvendiaeg on tegevusterohke nii suurtele kui 

väiksematele koguduse liikmetele. Nagu viimastel 
aastatel on saanud kombeks, teenisid lapsed aktiivselt 
kaasa jumalateenistustel, valmistasid ette advendilaa- 
da ja olid seal ka tublid müüjad (vt pilte). Sel aastal 
kogusime raha kolmele lapsele — kahele Eesti lapsele, 
kes on sattunud keerulisse olukorda ühe vanema kaotu- 
se tõttu ja meie Etioopia lapsele Yiftule. Advendilaat oli 
edukas, kogusime selle tulust üle kolmesaja euro. 

Jätkuvad toimuvad meil ka lasteklubid, kuhu tulevad 
nii meie koguduse lapsed kui ka nende mittekristlas- 
test sõbrad. 

Viimasel tüdrukute klubi kohtumisel pidasime 
»7 sekundi võistlust”, kus 7 sekundi jooksul pidi lahen- 
dama mitmesuguseid ülesandeid, nagu nt. nimetama 
võimalikult palju heliloojaid, laulda ooperilaulja hää- 
lega või hoidma ilusat iluuisutaja ,pääsukest”. Samal 
kohtumisel õppisime veidi kokkamist — valmistasime 
maistvaid wrap'e ehk eesti keeles mähikuid. 

Jaanuarikuus tähistasime meie pastor Priidu 20. tee- 
nimisaastat meie koguduses. Kõik lõid aktiivselt kaasa 
üllatuspeo ja õnnitluste ettevalmistustes. Lapsed joonis- 
tasid Priidule ilusa raamatu, kus igaüks sai kujundada 
enda leheküljed, kirjutades oma mõtteid Priidust või 
sellest, mida ta on neile õpetanud. Pastor Priit pidas 
seda kingitust kõige armsamaks ja väärtuslikumaks, 
mis tegi teda väga rõõmsaks. Samuti luuletasid lapsed 
Priidule luuletusi, mis said ühisel peol ka ette kantud. 

Juunioride kohtumistel oleme käsitlenud palve tee- 
mat. Vaatasime ühte sarja, mis rääkis sellest, et palve 
peaks olema eelkõige osa meie suhtest Jumalaga ja 
mitte lihtsalt Temalt asjade palumine. Arutasime ka 
seda, et palve võiks olla julge ja et me ei pea häbene- 
ma palvetamist oma sõprade pärast, kui nad on hädas. 
Selgemaks sai ka see, et palvetamine ei ole ühekordne 
kogemus, seda tuleks teha järjekindlalt ja väsimatult. 
Üheks huvitavaks mõtteks ja looks oli ka see, kui nägi- 
me, et tuleks palvetada ka nende pärast, kes meid hal- 
vustavad või meid kiusavad. Jumal annab jõudu näha 
selliseid inimesi hoopis teises valguses ja seista kurjale 
vastu heaga. 

Alanud paastuajal on meie lapsed taas võtnud erine- 
vaid paastuaja ülesandeid, mis sisaldavad nii loobumist 
mõnest mittevajalikust harjumusest, kui ka aja pühen- 
damist palvele, Jumala asjade üle mõtlemisele ja heade 
tegude tegemisele. Peamised tegevused, millest lapsed 
paastuajal otsustasid loobuda, olid seotud telefonimän- 
gude või arvutimängude mängimisega. Jumala abiga 
loodame sel ajal leida rohkem rahu Jumalas, suhelda 
sõpradega ja märgata teisi inimesi meie ümber. 

JANA TAMM, 
Tartu Püha Luuka kogudus 

Fotod: Tartu Püha Luuka kogudus 


Laupäevane lastekas Reekülas 


ord kuus laupäeval võib näha Reeküla kirikus pal- 
K: sagimist. Pärastlõunal on maja täidetud püha- 
päevakooli lastega ja õhtu poole toimub noortekas. 
Laupäevase lasteka mõtte saime noortega sellest, 
et meie koguduse pühapäevakooliõpetaja saaks ka 
vahepeal natuke puhata. Nimelt, sellel nädalal, kui on 
lastekas laupäeval, ei toimu pühapäevakooli. Samuti 
on lastekad hea koht ning võimalus ühendada laste- ja 
noortetööd. Ühine aeg koos loob suhteid ning tulevikus 
on lastel lihtsam noortegruppi üle tulla, kui ees on juba 
tuttavad näod. Üheskoos me kasvame usus ning õpime 
tundma Jumala tõdesid. Üritus ise on oma olemuselt 
aga üsna sarnane pühapäevakooliga. Räägime lugusid 
Jeesusest ja Jumalast, meisterdame, mängime, laulame 
ja mõnikord käib meil külas ka Katjana, kes on laste- 

Koolitame noori juhte 


ASSZ 2016. jaanuarist on EMK lastetöötoimkond 
egemas noortele 11+ koolituste sarja, õpetamaks 
neid välja uuteks lastetöötegijateks ja juhtideks. 

Noored kohtuvad jaanuarist kuni maini 1 kord kuus 
laupäeviti. Õppepäev koosneb järgneva temaatikaga 
loengutest: juhtimine, lastetöö, praktilised oskused 
ja tehnikamaailm. Iga loengupäeva lõpuks filmitakse 
kristliku sisuga klipp noori puudutaval olulisel või aja- 
kohasel teemal. Kahe kohtumise vahelisel ajal peavad 
lapsed läbi lugema raamatu, et seda seda koos analüü- 
sida. Kõikidel lastel on mentorid, kellega vähemasti 
korra õppepäevade vahelisel ajal kohtutakse, kas siis 
silmast silma või tehnika vahendusel. Mõned vastused 
koolitusel osalejatelt: 

a) Mida ootasid juhtide koolituselt ja mis arvasid, 
enne kui kohale tulid? 

Pelgasin, et noored ei jaksa süveneda, samas liiga 
kergekaalulist koolitust pole ka mõtet teha. (Külli, koo- 
litaja) 

Alguses natuke kartsin, aga koolitus tuli tore. (Lem- 
bi-Laine, osaleja) 

Ma ootasin, et see koolitus võib mind arendada ja 
anda uue kogemuse! (Kärt, osaleja) 

Ootasin koolituselt, et saan targemaks ja innustatud. 
Arvasin ka, et tuleb tore aeg, nii ka oli. (Viktorya, osa- 
leja) 


le juba varasemalt tuttav. Lapsed on meile väga palju 
õpetanud oma siiruse ja avatusega. Oleme Jumalale 
tänulikud selle eesõiguse eest, et saame lastele meie 
imelisest Jumalast teadmisi jagada! 

JANE SOOSAAR, Reeküla kogudus 

b) Mida uut oled koolitustel õppinud? 

Koolitus on olnud mitmekesine ja pannud noored 
arutlema ja ise asju katsetama. Samuti on olulisel kohal 
kogemuste jagamine. (Külli, koolitaja) 

Õppisin igasuguseid katseid. (Lembi-Laine, osaleja) 

Ma olen õppinud igasuguseid erinevaid katseid ja 
seda kuidas erinevates olukordades käituda. (Kärt, osa- 
leja) 

Olen saanud koolitusel innustatud ja vägevaid katse- 
te materjale jms. Samuti ka palju muid materjale, mida 
plaanin kasutada. (Viktorya, osaleja) 


c) Mida õpitust oled juba ellu rakendanud? 

Olen värskelt läbi lugenud kaks raamatut ja kasuta- 
nud saadud ideid lastejutlustes. Olen saanud efektiivse- 
maks arvutikasutuses ja õppinud praktilisi asju, mida 
varem ei osanud kasutada. (Külli, koolitaja) 

Olen hetkel ainult kodus katseid järele teinud. (Lem- 
bi-Laine, osaleja) 

Olen kasutanud internetilehekülge fotor.com ning 
olen kodus proovinud korrata katseid. (Kärt, osaleja) 

Hetkel ei ole veel õpitust midagi rakendanud, aga 
järgmisel noortekal rakendan katseid jms. (Viktorya, 
osaleja) 


EGLE HOLLMAN, EMK lastetöö juht 

Foto: Reeküla kogudus 


Fotod: Egle Hollman 


NÄIDEND 


Ülestõusmispüh 


KÜLLI KUUSEMAA, 
Pärnu Agape kogudus 


Tegelased: Sander, Jänes ja väike- 
sed Jänesed, Tibu, Triin ja Teele. 


Sander: Tere! Keegi saatis mulle 
postkaardi õnnitlusega, aga saatja 
allkirja ei ole. Ainult kaart, kus peal 
jänesed ja tibud ning teisel pool: 
»Rõõmsaid ülestõusmispühi!” 

No vaat” mina tahaks teada, keda 
ma selle kaardi eest tänama peaks? 
Väga viisakas on tänada, kui keegi 
sulle head soovib. 

Siis veel tahaksin ma teada, mis 
pühad need üles-tõusmis-pühad 
on? Äkki peaks mina ka teistele 
seda soovima? 

(Mõtlikult) Kaardil allkirja ei ole..., 
aga pildil on jänes..., ma küsin 
mõnelt jäneselt. 


(Jõuab jäneste juurde. Üks suurem 
ja palju väikseid jäneseid. Suure 
poole pöördudes.) 

Sander: Tere! Kas sina oled jänes? 
Jänes: No loomulikult, kas sa siis 
ei näe? 

Sander: Näen küll, aga kus su kõr- 
vad on? 

Jänes: Siin!!! (Tõstab oma lontis 
kõrvu püsti.) 

Sander: Aa. ... Aga miks nad sul nii 
sorakil on? 

Jänes: No kus sina küll elanud 
oled? Tänapäeval on enamus jäne- 
seid lontkõrvalised. See on moes. 
Pikkade kõrvadega jänesed jookse- 
vad ainult metsas. Meie siin oleme 


igatahes linnajänesed ja teame, kui- 
das asjad käivad! 

Sander: Aa. ... Aga kuule, siis äkki 
tead sa ka seda, mis on ülesse-tõus- 
mise-pühad? Kas sina saatsid mulle 
selle kaardi? 

Jänes: Mina? Minul nüüd aega kaar- 
te kirjutada!? Ja mis üles tõusmine 
— mina ju peaaegu üldsegi ei maga 
- kogu aeg olen üleval. Ja mis püha 
mul aega pidada! Minul on kogu 
aeg nii palju tegemist. Kõik see las- 
tehulk tahab ju toitmist ja hoolitse- 
mist. Tead seda rahvatarkust: ,Vara 
tööle, hilja voodi, nõnda rikkus maj- 
ja toodi!”? Nii et ei mingit magamist 
ja pidutsemist ja üleval olen ma 
koguaeg! (Mõtlikult) Ülesse-tõusmi- 
se-pühad? (Väikestele jänkudele:) 
Oi, ära sa seda küll puutu! Ja sina, 
tule otsekohe venna kukilt maha! 
Ta võib ju niimoodi veel mõne kon- 
di murda! (Sandrile:) No näed, sil- 
mapilgukski ei tohi lasta valvsusel 
kaduda! Kohe võib midagi juhtuda! 
(Läheb oma jänkukesi lahutama ja 
õpetama.) 


Sander: Siit ma küll eriti targemaks 
ei saanud. Ja nagu minu vanaisa- 
gi ütles: ,Ei jänesega tasu võidu 
joosta!” Tema ju muudkui jookseb 
— ikka Sinna ja tänna! Lähen otsin 
parem tibu üles. Tema on ju ka siin 
kaardi peal. Äkki tema saatis mulle 
selle kaardi? 


(Jõuab tibu juurde.) 
Sander: Tere tibu! Kas sina saat- 
sid mulle selle üles-tõusmis-pühade 


ade kaart 


kaardi? 

Tibu: (Mõtlikult:) Seda kaarti ma 
sulle ei saatnud. Kuigi..., ma muidu- 
gi oleksin võinud sulle kaardi saata, 
sest see on tegelikult ju väga ilus 
komme - saata kaarte... aga, ma ei 
saatnud. 

Sander: Aga kas sina tead, mis on 
üles-tõusmis-pühad? 

Tibu: No kui ma alles munakoores 
magasin, siis ma kogu aeg unistasin 
sellest, et ma tahaksin ometi kord 
üles tõusta ja näha, milline see maa- 
ilm seal teisel pool munakoort on. 
Ja siis ühel päeval, kui seal sees 
oli eriti palav olla, tegi munakoor 
krõps ja väljas ma olingi! Aga min- 
geid pühasid me selle puhul küll ei 
pidanud! 

Aga üles tahan ma endiselt! (Unista- 
valt:) Ma vahel vaatan neid lõokesi, 
kes lendavad sinna üles, kõrgele- 
kõrgele... seal on päike ja pilved 
ja sini-sinine taevas... küll tahaks 
ka... (Kurvalt:) Aga ema ütles, et 
minu tiivad nii kõrgele ei kanna... 
Hea, kui õrrele lendamise suve 
lõpuks selgeks saan! 

Sander: Ära kurvasta! Kui ma olen 
teada saanud, mis need ülestõus- 
mispühad on, siis ma tulen tagasi ja 
räägin Sulle ka. Ja siis ma aitan sul 
õrrele lendamist õppida — sa saad 
selle kindlasti selgeks, kõik suured 
tibud oskavad seda. 

Tibu: (Nukralt ja rõõmsalt korra- 
ga:) Aitäh, sulle. Sa oled hea laps! 
Sander: See on muidugi tore, et 
ma olen hea laps, aga oma küsimu- 
sele ma ikkagi vastust ei saanud. 

Äkki mul jäi kaarti vaadates mida- 
gi »,kahe silma vahele”, nagu ema 
vahel ütleb. See tähendab seda, 
et midagi võis jääda märkamata. 
(Uurib kaarti, siis rõõmsalt: No 
vaat, ja siin on tõesti midagi veel! 
Siin kaardi peal on veel pajutibud, 

. noh need pehmed asjad, mis 
kevadel pajuokste külge kasvavad. 
Äkki peitub kogu saladus selles? 
(Mõtlikult, omaette:) Kus on lähim 
pajupuu? (Endale otsmikule 
lüües:) Muidugi! Naabri Triinu ja 
Teele aia taga! (Läheb jooksuga, 
tuleb jooksuga uuesti lavale.) 


(Tulevad Triin ja Teele, käes kimp 
pajutibudega oksi.) 

Triin: (Pisut etteheitvalt, hoiata- 
valt:) Kuule, Sander, sa vaata ikka 
ette ka, sa võid ju niimoodi torma- 
tes mõne inimese pikali joosta.., 
ja üle autotee ei tohi kunagi joosta 
— nii võib veel auto alla jääda! 
Sander: (Ähkides:) Kuulge, Triin ja 
Teele, ...kas teie saatsite mulle selle 
kaardi? 

Teele: Muidugi meie. Kas sa siis 
kaardi allservas meie nimesid ei 
näinud? (Ehmudes:) Oi,... (häbe- 
nedes:) me vist unustasime oma 
nimed kirjutamata. 


Lapsed küsivad: 


Sander: (pahuralt:) Ei olnud nime- 
sid jah, ja ma pidin pool maailma 
läbi jooksma, et teada saada, kes 
mulle kaardi saatis. (Leplikumalt:) 
Aga siis te ju ka teate, mis asi see 
üles-tõusmis-püha on? 

Teele: Muidugi teame. See on nagu 
jõulud, aga veel tähtsam. 

Sander: Mismoodi? 

Triin: Jõulude ajal me tähistame 
Jumala poja Jeesuse sündi siia maa- 
ilma. Aga Jeesus kasvas ju suureks 
ja õpetas inimesi, kuidas Jumala 
seaduste järgi õnnelikult elada... 
Teele: ...Aga osa inimesi olid kur- 
jad ja ei tahtnud midagi kuulda hea 
Jumala seadustest — need kurjad 
inimesed tapsid Jumala poja Jeesu- 
se Kristuse. 

Sander: See on siis ju väga kurb 
püha, miks te kirjutasite mulle 
»Rõõmsaid ülestõusmispühi?” 
Triin: See oligi kurb, aga sellega ju 
asi ei lõppenud. Kurjad inimesed 
arvasid, et nüüd on nad võitnud, 
aga Jumal äratas oma Poja ellu ja 
Jeesus tõusis surnust üles. 

Teele: Sellepärast seda püha nime- 
tataksegi ülestõusmispühaks. Ja 
mis kõige toredam — Jeesus elab 
taevas ja meie saame ka kord koos 
Jeesusega taevas elada. 


Kiriku kombed ja tavad 


Küsis: Karl Saamuel Hollman 
Vastab: Taavi Hollman 


Kas kirikus võivad käia ainult ristitud inimesed? 
Ei. Kirikus võivad käia kõik inimesed. Tavaliselt on aga nii, et kui inimene ei ole ristitud, siis ta ka kirikus ei käi. Ja 
samas leidub ka inimesi, kes on ristitud, aga kirikus ikkagi ei käi. 


Mida ma armulaualt saan? 


Sander: Et siis ükskord taevas saan 
rõõmustada? 

Triin: Ei, rõõmustada saad ikka 
juba täna ja kohe. Jumala seaduste 
järgi elades on palju rõõmu. Ja kui 
parajasti on ka mingi mure, siis 
võid ka sellest Jeesusele rääkida. 
Sa ei ole kunagi üksi. 

Sander: See on ju küll vahva — 
Jumala Poeg Jeesus on alati mu 
lähedal... Aga kuule, mis nende 
jäneste ja tibudega siis on? Miks 
nemad teie kaardi peal olid? 

Teele: Aga nad on ju nii ilusad ja 
armsad... ja tibud on enne sündi- 
mist munakoore sees nagu Jeesus 
enne ülestõusmist hauas oli. 
Sander: Tõepoolest. Oi..., ma pean 
nüüd Tibu juurde ruttama. Luba- 
sin talle rääkida, mida tähendab 
ülestõusmispüha ja siis ma aitan 
tal natuke ka lendamist harjutada. 
Rõõmsaid ülestõusmispühi teile! 
(Sander lahkub lavalt.) 

Triin: Minu arust sobiks nüüd laul- 
da üht vahvat rõõmustamise laulu. 
(Hüüab:) Tulge laulma! 


(Kõik näitlejad tulevad lavale.) 
Laul — Jumal pole surnud, ta on 
elav... 


Nii, nagu sõna ise viitab, on armulaud kohaks, kus inimene võtab vastu Jumala armu. Armulaud on püha toiming, 
kus suuname oma mõtted, südame ja kogu olemuse Jeesusele ja Tema sooritatud lepitusele meie eest. Seal palu- 
me andeks eksimused ja patud, mida mõtetega, sõnadega või tegudega oleme teinud. Jeesus andestab ja annab 
jõudu elada nii, et me tahtlikult enam patustama ei pea. 


Miks väikesed lapsed võivad kirikus joosta ja suured ei tohi? 
Ega sellist reeglit ju otseselt ei ole, et väiksed lapsed võiksid joosta ja suured ei või. Pigem on nii, et kuna väike 
laps veel ei teadvusta, kus ta on ja milleks, siis mõnikord lastakse tal liikuda nii, nagu Soovib. Kui laps saab suure- 
maks, hakkab ta üha rohkem mõistma, mis koht kirik on ja miks seal käiakse. Seetõttu oodataksegi suurematelt 
lastelt enam aukartust ja väärikat käitumist pühakojas olles. 

KODUTEEL 1/2016 (23) 


NUPUTA JA MEISTERDA 


ÜLESTÕUSMISPÜHADE TEOD 


Valmista rõõmsad ja värvilised mustriga teod. 
Vaja: keedetud munad, õlipastellid, munavärvid, 
tühi WCpaberi rull, liikuvad silmad, käärid, 
vildikas, liim. 


Tee nii: 
1. Joonista veel kuumale keedetud munale õlipas- 


tellidega spiraal. Peale jahtumist värvi meele- 
pärase munavärviga. 


. Seejärel lõika tühjast WCpaberi rullist 3 cm 
laiune riba. 


- Lõika sellest ribast uus, poole cm laiune riba, 
peaaegu täies ringi ulatuses, kuid üks ots 
jäta kinni 1 cm ulatuses. Ühel pool ringi seega 
on kinnine riba (1 cm) ja teisele poole ringi 
jääb kolmnurgakujuline kõrgendus, mis jääb 
teo sabaks (vt pilti). 

. Siis murra need kaks lõigatud riba ringist 
üles ja seejärel alla. Need on teo silmad. 


. Keera kaks riba natuke alla, et tekiks aas, 
kuhu peale kleebi teo silmad. 


- Joonista teo kehale suu. Aseta värvitud 
muna meisterdatud teo kehasse. 


Jälgi meisterdust ka pildilt! 


TÄIDA RISTSÕNA! 


- Mille sümbol on muna? 
.- Jeesus on 
. Kui ei sööda näiteks liha või hoidutakse 
millestki. 
. Veebruarikuu e 
. Kus linnas löödi Jeesus risti? 
. Kaaneta laegas, kuldne aare sees. 
. Friday 
. Aastaaeg peale talve. 
. Otsi Kirjast efeslastele 1:7, Temas on 
tema vere läbi... 
10. Kannab vee peal. Vihje: Peetruse vee 
peal kõndimine. 


Lahendus: Johannese 3:16 


Koostas: Veronika Lepik 

